FAQ – Medievidenskab AU\nHer får du svar på nogle af de mest stillede spørgsmål fra nye studerende på medievidenskab!\nBestilling af studiekort - hvordan og hvornår?\nDu kan først få et studiekort, når du er indskrevet som studerende ved AU, og dermed har fået tildelt et personligt studienummer, men det er meget vigtigt, at du har bestilt og modtaget dit studiekort inden introugen. Det kan bestilles ved at klikke her og du skal regne med, at der går 2 uger før du har dit studiekort.\nDit studiekort fungerer som nøglekort uden for universitetets åbningstider. Derudover giver fremvisning af et gyldigt studiekort mange steder studierabat.\nHvor skal jeg købe mine bøger?\nVed studiestart har underviserne samlet en bogpakke til 1. semester, som kan købes i Stakbogladen. Stakbogladen er en studenterboghandel, der ligger over for Statsbiblioteket på Nordre Ringgade, og her købes stort set alt læsemateriale på universitetet. Du får 10% rabat på alle studierelaterede bøger (med undtagelse af kompendier).\nDu kan være heldig, at dine tutorer vil sælge dig deres brugte bøger lidt billigere, så husk at spørge dem. Hvis du køber bøgerne fra ny, skal du regne med, at bruge mellem 2500 og 3000 kroner på bøger det første år på medievidenskab, hvilket gør medievidenskab til et af de billigere studier. Fremover er der også rig mulighed for at købe dine bøger brugt, så skynd jer f.eks. at melde jer ind i Facebookgruppen ‘Medievidenskabelig bogbørs’, hvor der sættes en masse bøger til salg ved semesterstart.\nGenerelt er man som studerende selv ansvarlig for at anskaffe sig den litteratur, som står på læseplanen til de forskellige fag. En del af litteraturen vil, udover fysiske bøger, også være tidsskriftsartikler eller uddrag af bøger, som I får på PDF af den pågældende underviser. Størstedelen af litteraturen på medievidenskab er på dansk, men der vil være litteratur på engelsk.\nDu kan læse mere om hvordan undervisningen på ARTS foregår på følgende link: https://studerende.au.dk/studier/fagportaler/arts/undervisning/om-undervisning-paa-arts/\nHvad bruger jeg min læsegruppe og min mentor til?\nDu får tildelt en læsegruppe før studiestart eller i løbet af introugen. Læsegruppen består af dig selv og 3-5 andre medstuderende. På medievidenskab får man tildelt nye læsegrupper hvert semester. Din læsegruppe kommer til at fungere som dit faglige udfoldelsesrum, hvor I skal hjælpe hinanden med gruppeoplæg, gennemgang og diskussion af pensum, forberedelse til eksamen mv. I læsegruppen er der rum for at få sat ord på sine tanker (fagligt såvel som socialt) og dele sine spørgsmål. Studievejledningen vil i starten af semesteret hjælpe læsegrupperne godt i gang ved blandt andet at opfordre til at lave gruppekontrakter.\nAlle læsegrupper får derudover tilknyttet en mentor på første semester, som er en af jeres tutorer. Mentoren vil være behjælpelig med svar på alle de faglige spørgsmål, der skulle dukke op, hvad end det drejer sig om studielivet, arbejdsformer og eksamen. Mentoren planlægger opfølgende møder i løbet af første semester og står ellers generelt til rådighed for læsegruppen.\nHvordan ser min arbejdsuge ud, og hvordan forbereder jeg mig bedst til undervisningen?\nAt være studerende skal ses som et fuldtidsjob, fordi du får løn for det (SU). Derfor forventes det, at man har en ‘arbejdsuge’ på 37 timer som studerende. Dette kan dog variere i perioder, men du skal regne med, at selvom man ikke har mere end 10-15 undervisningstimer om ugen, så betyder det, at der er rigtig meget selvstudie. Du forbereder dig bedst til undervisingen ved at følge semesterplanerne, som dine undervisere lægger ud. Ofte vil de dele litteraturen op i primær og sekundær litteratur, så hvis du har travlt, kan du prioritere din læsning ud fra din undervisers vurdering. Man kommer hurtigt ind i en studierutine, hvor der også bliver masser af tid til ting, der ikke er relaterede til skolen.\nHvad er ARTS?\nArts er det fakultet, som medievidenskab tilhører. Før i tiden hed det humaniora, men Arts omfatter nu flere uddannelser og består af 3 store institutter.\nStudienævnet er instituttets bestyrelse, hvor studieledere, UFU-ledere og studenterrepræsentanter forvalter, tilrettelægger og udvikler instituttets uddannelser. Her udarbejdes studieordningen, undervisningen og eksamenerne, ligesom det også er her, man får godkendt meritter og dispensationer. Hvert år stemmer alle medievidenskabsstuderende om hvem, der skal repræsentere os i Studienævnet. Det er lige noget for dig at stille op, hvis du elsker indflydelse og har lyst til et godt punkt på dit CV.\nEr der mødepligt på medievidenskab?\nDer er ikke mødepligt i alle fag på medievidenskab. De fleste fag kræver nemlig meget disciplin af den enkelte studerende, fordi det i princippet er frivilligt, om man møder op.\nDog vil der være fag, hvor man vurderes på undervisningsdeltagelse. Her er man forpligtet til at møde op til 75% af undervisning og derudover deltage aktivt i oplæg, som eksempelvis opponent/feedbackgiver og eller udarbejde noget skriftligt.\nHvad er Brightspace?\nBrightspace er et online redskab og intranet, som indeholder diverse kommunikationsfunktioner, dokumentmapper, læseplaner mv. Det er vigtigt at holde sig opdateret her. I introugen får du introduktion til Brightspace samt diverse andre internetplatforme, som universitetet bruger.\nHvad er studieselvbetjeningen (STADS)?\nAU-Selvbetjeningen (STADS) giver dig mulighed for at tilgå forskellige funktioner som eksempelvis at se dine karakterer samt at se dine tilmeldte kurser. Du vil i løbet af introugen blive introduceret til Selvbetjeningen og få et lynkursus af dine tutorer.\nDu kan læse mere om STADS her: https://studerende.au.dk/it-support/studieselvbetjening/\nHvad er DKB? (Statsbiblioteket)\nDet kongelige Bibliotek, tidligere kendt som (og ofte stadig omtalt som) Statsbiblioteket er den høje bygning, der ligger på hjørnet af Nordre Ringgade og Langelandsgade. Det Kongelige Bibliotek har næsten alle bøger i hele verden – eller kan i hvert fald skaffe dem. Det er ikke muligt at låne noget uden at have bestilt det på forhånd, men man kan bestille hjemmefra over nettet her\nStatsbiblioteket har også en kantine og mange gode læsepladser.\nDu kan finde dit skema her\nDu kan også hente Timeplaner appen til din telefon, men husk altid at dobbelttjekke din undervisning, da denne ikke altid er opdateret. Jeres undervisere laver en semesterplan til hvert kursus og den vil være bedst opdateret i forhold til mødested og tidspunkt.\nStudiestartsprøven - hvad er det?\nPå alle bacheloruddannelser på ARTS, heriblandt medievidenskab, skal man bestå en studiestartsprøve der afholdes i løbet af september på bachelorens første semester. Der er ikke tale om en prøve, du kan dumpe på fagligt indhold – formålet er at afgøre, om du reelt er begyndt på uddannelsen, og det viser du ved at deltage i prøven.\nDu kan læse mere om studiestartsprøven her: https://studerende.au.dk/studier/fagportaler/arts/regler-og-vejledninger/studiestartsproeven/\nHvad er studievejledningen?\nStudievejledning hjælper dig med alle spørgsmål du måtte have om studievalg, optagelse, studieplanlægning, eksamen, administrative regler, ansøgninger, SU, studieteknikker, udveksling, praktik, uddannelses- og karrieremuligheder, personlig trivsel, sygdom, barsel og meget mere. Læs mere her\nHvad er rådgivnings- og støttecentret?\nHar du læse- eller skrivevanskeligheder, kan du få hjælp hos Rådgivnings- og støttecentret. Læs mere her.\nStudenterrådgivningen tilbyder en gratis rådgivning for studerende, som har uddannede psykologer og socialrådgivere ansat. De yder hjælp til studierelevante problemer som fx. eksamensangst og kontaktproblemer. Læs mere om studenterrådgivningen her.\nHvad er ECTS- point?\nECTS står for European Credit Transfer and Accumulation System. Det er et system til meritoverførsel og til at måle arbejdsbelastning inden for videregående uddannelser. Det kan sammenlignes lidt med at have gymnasiefag på A, B eller C-niveau, men ECTS-point måler ikke det faglige niveau eller sværhedsgraden, men udelukkende arbejdsbelastning. Et semester består af 30 ECTS-point. Du kan fx have tre fag på hhv. 5, 10 og 15 ECTS-point eller tre fag på 10 ECTS-point osv. ECTS-pointene kan bruges i forbindelse med udveksling, så man finder de rette fag, der lever op til de ECTS-point som semesteret kræver.\nDer er flere forskellige måder som eksamen kan foregå på på Medievidenskab. Du vil i løbet af dine pågældende fag blive introduceret til eksamens form.\nEr du nysgerrig på hvordan dine eksaminer ser ud allerede nu kan du læse mere om prøveformen under det specifikke fags studieordning. Det finder du her: https://eddiprod.au.dk/EDDI/webservices/DokOrdningService.cfc?method=visGodkendtOrdning&dokOrdningId=16873&sprog=da\nHvordan gives der karakterer på universitetet, og hvad kan jeg forvente?\nDet er i første omgang det vigtigste at bestå kurserne på universitetet, og dermed leve op til de akademiske krav, uanset hvilken karakter du får. Idet adgangskvotienten på medievidenskab er høj, er mange vant til at få flotte karakterer i gymnasiet. Det kan man stadig få på universitetet, men man skal sænke sit ambitionsniveau.\nGenerelt om det sociale på studiet:\nHvad er Fredagsbar.dk?\nFredagsbaren ligger på Helsingforsgade 8, 8200 Aarhus N – kælderen i Adorno. Medievidenskab deler fredagsbar sammen med Informationsvidenskab og Digital Design. Vi blev i 2011 kåret til byens bedste fredagsbar. Fredagsbaren er stort set åben hver fredag og afholder både korte, mellem og lange fredagsbarer. I løbet af introugen får vi besøg af medlemmer fra fredagsbaren, som bl.a. fortæller, hvordan du kan komme med i udvalget. Du kan allerede nu læse mere om Fredagsbaren på enten deres facebookside, hjemmeside eller deres Instagram.\nPANIK står for Party All Night In Katrinebjerg. PANIK er festudvalget på Katrinebjerg, hvor studerende fra Medievidenskab, Informationsvidenskab og Digital Design arrangerer store fester i Nobelparken (Jens Chr. Skous Vej 4, 8200 Aarhus N). Festerne er åbne for alle og afholdes et par gange hvert semester. Det koster typisk 50 kr. at deltage (35 kr. i forsalg). I løbet af introugen får vi besøg af PANIK, som bl.a. fortæller, hvordan du kan komme med i udvalget. Du kan allerede nu læse mere om PANIK på enten deres facebookside, hjemmeside eller deres Instagram.\nHvad er Studenterhus Århus?\nStudenterhus Aarhus er en café, der ofte holder koncerter og studierelaterede aktiviteter som fx International Student Centre. Der kan læses mere om studenterhuset og dets aktiviteter her.\nHvilke forskellige foreninger findes der på medievidenskab?\nSom studerende på medievidenskab er der rig mulighed for at melde sig ind i foreningslivet, hvad end det er fagligt eller festligt – eller begge dele.\nSAMS står for Sammenslutningen Af MedieStuderende i Danmark. De arbejder for at styrke kommunikationen mellem mediestuderende og -interesserede rundt omkring i Danmark. SAMS afholder et årligt seminar og udgiver tidsskriftet SAMSON. Læs mere her eller på SAMS’ facebookside.\nKontekst er studiebladet for alle studerende på Katrinebjerg og det drives og skrives af studerende fra Katrinebjerg. Du kan læse mere her eller på deres facebookside.\nHUMBUG er den fælles humanistiske forening, der ønsker at fremme socialiseringen mellem humanioras mange fagretninger i form af fester og andre sociale/faglige arrangementer. Læs mere om HUMBUG på deres facebookside\nHvis du har et spørgsmål vi ikke har besvaret her, er du mere end velkommen til at skrive en mail til os.


Telemetriovervågning og alarmer\nPatienter, der indlægges til observation for rytmeforstyrrelser og øvrige patienter, hvor der er lægelig ordination af telemetriovervågning.\nNår patienten meldes, og der er ordineret telemetriovervågning (ordinationen skal indeholde oplysninger om det, patienten skal observeres for):\nFind telemetri, elektroder, batteri og telemetripose.\nPatienten oprettes på computer med stuenummer, telemetrinummer, navn, CPR-nummer. Husk at registrere, om patienten har pacemaker. Når patienten forlader Akutmodtagelsen, afsluttes overvågningen, og data kan hentes i Akut sengeafsnit.\nNår patienten kommer til afsnittet\nPatienten informeres om telemetriovervågning - hvordan det foregår, og hvad man selv skal være opmærksom på. For eksempel må man ikke gå i bad, og man må ikke forlade afsnittet uden aftale.\nElektroderne påsættes efter anvisning på telemetriudstyret.\nTelemetrien slås til på computeren, og det sikres, at der ikke meldes om fejl på skærmen, for eksempel fejl i placering af elektroder, lavt batteri niveau, etc.\nPatienten må som hovedregel ikke få telemetrien af.\nNår patienten skal i bad, kan telemetrien eventuelt tages af efter vurdering i hvert enkelt tilfælde og/ eller efter aftale med lægen. Den sygeplejerske, der tager telemetrien af, har ansvaret for observation af patienten, mens han/ hun er i bad.\nVed undersøgelse uden for afsnittet er det den sygeplejerske, der har ansvaret for patienten, der vurderer, om patienten kan være uden overvågning i perioden. Der konfereres eventuelt med lægen.\nI tilfælde, hvor patienten modsætter sig at have telemetrien på, for eksempel konfuse patienter, skal lægen informeres, og det noteres i journalen.\nPatienten skal som hovedregel blive i afsnittet, mens der er telemetriovervågning på. Vælger patienten at forlade afsnittet med telemetriovervågningen på, skal der informeres om, at overvågningen ikke kan sende uden for afsnittes døre, og at det derfor er på eget ansvar. Hvis patienten fortsat ønsker at forlade afsnittet skal samtykkeerklæringen underskrives af patient og plejepersonale. Erklæringen gælder hele indlæggelsen, og gemmes sammen med de øvrige papirer. Når patienten udskrives indscannes dokumentet i patientjournalen.\nLægen vurderer minimum én gang dagligt til stuegang, om der fortsat er indikation for telemetriovervågning - noteres i journalen. Den stuegangsgående læge gennemgår relevante trends for de sidste 24 timer. Desuden skal lægen vurdere telemetrien efter relevante alarmer, eller hvis det er påkrævet på grund af patientens tilstand/ behandling.\nHjerterytme, frekvens og hændelser vurderes af en sygeplejerske i hver vagt, og vagthavende læge kontaktes ved behov.\nNår telemetrien seponeres, dokumenteres det i EPJ.\nVed behov for at seponere en telemetri på grund af pladsmangel kontakter sygeplejersken forvagten, der vurderer hvilken telemetri, der må seponeres. Dog skal stuegangsgående læge lave en prioriteringsliste, hvis alle er optaget til stuegang.\nPatienter skal altid tilses af en sygeplejerske ved alarm.\nHvis det vurderes, at der ikke er tale om fejlalarm, tilkaldes en læge.


'Fight Club' fra 1999: Holder den stadig? - Heartbeats\nForfatter og filmskribent Søren Staal Balslev går hver måned en film efter i sømmene for at undersøge, om den er et gensyn værd. Denne gang ‘Fight Club’ som i år fylder 20 år.\nDe fleste filminteresserede husker tydeligt, da den kom for snart tyve år siden: ‘Fight Club’, den der krasbørstige macho-film om skjulte mandefællesskaber og opgøret med overfladesamfundets feminiserede kvælningstag.\nJeg var selv en af de dedikerede og dyrkede den med lidenskabelig ihærdighed. Jeg tænkte over den, analyserede den som del af mit pensum på litteraturvidenskab og vendte jævnligt tilbage til den, fordi den fascinerede og trak i mig, både som æstetisk kunstobjekt og som en kønsemotionelt forstyrrende oplevelse.\nDavid Fincher havde med udgangspunkt i Chuck Palahniuks roman af samme navn skabt et symbolrigt og analysevenligt væsen, der skreg på henholdsvis indoptagelse og metodiske livtag. Plottet er lige så enkelt og dragende som dengang: Edward Norton spiller en unavngiven kontormus, der arbejder som koordinator for et bilfirma og rejser land og rige rundt for at evaluere eventuelle omkostninger ved at trække ulykkesramte biler tilbage fra markedet. Han er et plaget menneske, som lider af søvnløshed og desperat prøver at udfylde et enormt indre hul ved at opsøge sorggrupper og lappe elendigheden i sig hos kraftramte og incestofre.\nVores protagonist, en splejset, nydelig, IKEA-shoppende kontormus, har det skidt helt ind i sjælen. Han plages af en monumental mangel og er slet og ret definitionen på en svækling. Dén elendighed fører ham netop i favnen på de støttegrupper, hvor han så pludselig mærker livet og sig selv. Ikke fordi han selv hører til i de små fællesskaber, men fordi de byder på noget ægte, noget som hverken er forstillet eller gustent.\nMen det store skred sker, da Tyler Durden (Brad Pitt) træder ind i protagonistens liv. Sammen hengiver de sig til øm og halvinfantil maskulin destruktionstrang og etablerer en landsdækkende voldsfranchise som ender med… well, hvis du mod forventning ikke har set den, skal vi ikke stjæle den mulige glæde fra dig.\n‘Fight Club’ handler i bund og grund om demaskulinisering af mandekønnet og et infantilt-dragende forsøg på at gøre op med både mandens svækkede tilstand og kommercialiseringen af verden. I løbet af det første slagsmål ændrer lydsporet sig mærkbart og indikerer ankomsten af en ny virkelighed; en erotisk æggende og altgennemstrømmende verden som nu er indenfor rækkevidde. Og det er ikke tilfældigt, at vores protagonist og Tyler bagefter deler øl og smøger og spejler den ikoniserede post-sex-tilstand med ordene: ”We should do this again sometime.”\nSkiftet er lige her, og alt, hvad der efterfølgende sker, forekommer udelukkende i dødskultens tjeneste. Alle de involverede individer (mænd) går ned i materien, kødet og smerten. De store drenge i alle dele af samfundet slår nu løs på hinanden for at føle livet, og det er svært ikke på en og samme tid at føle medlidenhed med dem og være en smule benovet over projektet. ’Fight Club’ er derfor også en slags nasty-kødelig variant af ’Dead Poets Society’, blot med et radikaliseret og betydeligt mere vredt udgangspunkt.\nMandekønnet i ’Fight Club’ føler sig nemlig mere eller mindre kollektivt reduceret af samfundet, den kapitalistiske hjernevask og feminiserede institutioner, som på nedrig vis frarøver dem deres grande potentiale og mulige mandestorhed. Alt det fører dette ellers småynkelige männerbund (rituelt og regelbestemt mandefælleskab med et særligt mål, red.) i retning af ganske noble mål som selvovervindelse, selvdisciplin og et kollektivt opgør med undertrykkende samfundsmekanismer.\nDen særlige vinkel på manglende mandestorhed foregreb på sin vis netop den voldstaberretorik, som i dag dyrkes så indgående overalt i nettets porøse og aggressionsfyldte yderkroge – og blev dermed et sært profetisk element. Dertil kommer også filmens markante afvisning af feminiseret maskulinitet – et i bund og grund udtalt konservativt tankemønster som, rent værdipolitisk, ikke kan andet end at placere sig i en hånende opposition til enhver forestilling om kønsmangfoldighedens glæder.\n’Fight Club’ holder i den grad, og det kan være svært ikke at sidde med et smørret og begejstret smil gennem filmens 139 hæsblæsende og æstetisk-tematisk overvældende minutter… også selvom hele præmissen faktisk er lidt småpatetisk for ikke ligefrem at sige infantil.\nMen hold nu kæft, hvor kan det infantile også bare være forbandet godt.


Camping, Australien & New Zealand — threeonthego.com\nCamping, Australien & New Zealand\nCamping i Australien & New Zealand\nLad det være sagt med det samme: Jeg kender INTET til det at campere i Danmark, eller nogen andre lande i Europa for den sags skyld. Jeg havde heller aldrig nogensinde troet at jeg ville komme til at holde ferie eller rejse på denne måde.\nDet var indtil vi begyndte at planlægge vores rejse rundt om jorden. Her viste det sig at autocamper/campervan og campingpladser var klart den bedste - og billigste - rejseform for os. Det var med blandede forventninger, men dog med de bedste forhåbninger, at vi klikkede på “bekræft booking” første gang vi skulle reservere en campervan til vores tur gennem Queensland, Australien.\nVi havde foretaget en hel del research inden vi overhovedet kom så langt. Uanset hvordan vi end vendte og drejede det, så havde vi jo brug for en bil til at komme rundt. Og selv de mindste biler kostede langt mere end den gennemsnitlige campervan. Og vi kunne ikke nøjes med den mindste bil. Vi har en stor klapvogn med (som vi dog efterhånden stort set ikke bruger!), to store rygsække samt et par mindre rygsække. Vi havde minimum brug for en stationcar, og så var vi allerede oppe på minimum 100 australske dollar i døgnet.\nNogle campingpladser har endda spa-pool!\nI stedet fandt vi en stor stationcar, som var ombygget til campervan. Her kunne 4 voksne sidde rart og godt, og med de mange smarte finesser som man havde bygget ind, kunne vi, 2 voksne og et 3 årigt barn, også nemt og bekvemt ligge bagi og sove. Lidt trangt, jovist, men efter et par nætters tilvænning gik det langt over forventning. Markedet for campervans i Australien og New Zealand er tilsyneladende noget anderledes en det traditionelle marked for udlejning af biler. Det er markant billigere, særligt udenfor højsæsonen. Og vi er netop rejst rundt udenfor sæsonen. Derfor har vi gennemsnitligt betalt 25-35 dollars pr døgn i leje. Altså knap en tredje-del af hvad en almindelig stationcar ville have kostet. Oveni leje af stationcar skulle vi så have lagt hotel eller motel overnatninger. Med campervans har vi kunnet checke ind på campingpladser, og har i snit betalt 25-45 dollars pr døgn for en plads med strøm. Altså en total omkostning på 50-80 dollars pr døgn med leje af campervan. Motel eller hotelværelser starter ved 100 dollars pr døgn, hvilket ville få vores totalomkostning pr. døgn (med leje af almindelig stationcar) op på godt 200 dollars. Vi var ikke i tvivl!\nKonceptet “campervan” kendte vi ikke før vi begyndte at undersøge mulighederne for at campere i Australien. Det er ikke en autocamper af den slags vi kender fra Europa. De går snarere under kategorien “mobilehomes”. En campervan er mindre, typisk designet til at huse 2-4 personer under lidt trange forhold. Til gengæld er de langt mere betryggende at køre rundt i på de ofte smalle og stejle landeveje af svingende kvalitet, og med utallige hårnålesving! Der er oftest tale om Toyota Previa eller Hiace, Volkswagen LT eller Ford Transit. De finere af slagsen er bygget på en Mercedes varevogns-model.\nIndenfor er der bænke og spisebord til 4 personer samt et lille køkken med gasblus og køleskab. Og så kan hele kabinen ombygges til køjer hvor 2 voksne og 2 børn kan sove uden problemer. 4 voksne ville nok være at stramme den en smule, men det har vi faktisk set op til flere gange. Man kommer i så fald til at kende hinanden RIGTIG godt!\nEn fin campingplads i det nordlige New Zealand\nToilet og bad findes der ikke, men da der findes en lille vandhane med pumpe, en vask og en vandbeholder, så KAN der foretages en hurtig etagevask, hvis man ikke lige er på en campingplads. Strøm kommer fra et batteri, der oplades når man kører, eller når man kobler det udvendige stik til en stander på campingpladsen, via et medfølgende kabel.\nVi startede vores første campingeventyr i Queensland, hvor temperaturerne det meste af døgnet var meget behagelige. Derfor opholdt vi os også for det meste udenfor bilen, og brugte den faktisk kun til at komme rundt i og til at sove i. Det var en rigtig god måde for os til at komme i kontakt med en masse andre rejsende. Enten andre internationale rejsende, eller australiere som typisk kom fra det sydlige Australien og var flygtet fra vinteren op til Queenslands tropiske himmelstrøg.\nPå enhver campingplads er der et “Camp Kitchen”. Et fælleskøkken. Her kan man tilberede sin mad og sidde og spise. Det er også her man kommer i kontakt med de andre campister og det er her man får tips, råd og vejledning til hvad man kan se og foretage sig på sin videre rejse. Børnene render rundt over det hele og leger, hvilket gør denne rejseform super ideel til børnefamilier. Ungerne passer stort set sig selv indtil de skal i seng.\nToilet og bad findes også på langt de fleste campingpladser, med mindre man vælger de noget mere primitive af slagsen, som typisk er drevet af det der svarer til “skov & naturstyrelsen”. Her findes der kun koldt vand, et “kompost toilet” og oftest ingen strøm at slutte til campervan’en. Til gengæld betaler man intet eller kun et symbolsk gebyr for at overnatte der.\nI Australien og New Zealand er campingpladserne oftest opdelt i 2 arealer. Et for fastliggerne og et for de gennemrejsende, som maksimalt bliver hængende fra 1 til 7 dage. Der findes masser af eksempler på en campingkultur som man også kender fra Europa, hvor campisterne indretter for- og baghaver med stakit, planter og solcelle lamper. Der findes også mange eksempler på campister der har boet fast på samme plads i mere end 25 år og som ikke kunne forestille sig anden boform.\nOg så er der de mere ekstreme campister, som virkelig gør en sport ud af det. Dem så vi primært i Australien, hvor klimaet og landskabet ER en kende mere voldsomt end i New Zealand. De campister jeg vil placere i denne kategori kører ALTID rundt i en 4-hjulstrukken bil. Toyota Landcruiser syntes at være det foretrukne mærke, men også Mitsubishi har en betydelig markedsandel. På den obligatoriske krog trækker de så en noget overdimensioneret “camp-let”, som på få minutter kan foldes ud og omdannes til et 6 mands-telt, med et “master bedroom” med queen-size madras, et par mindre soveværelser og en stue. Luksusudgaven har også et fortelt påhæftet. Madlavning foregår i ude-køkkenet, som er udstyret med 4 gasblus og en stor barbeque-grill. Naturligvis er der en vandbeholder med pumpe til vandhanen, en stor køleboks og lys fra effektive og energibesparende LED lamper til arbejdet. LED lamperne forefindes iøvrigt også i alle indendørs rum. Strøm til hele herligheden kommer fra solceller som nemt og hurtigt lades op på et par timers solskin. Varmt vand kommer fra sol-opvarmede dunke, der fungerer overraskende effektivt. På denne måde er man i virkeligheden “selvforsynende” i et godt stykke tid og kan nyde den smukke, storslåede natur i ødemarken. Det eneste, ret kritiske punkt er altid VAND. Men så længe man sørger for at have rigeligt af det med sig, så er camping i denne kaliber en ret sublim oplevelse. Vi har ikke selv prøvet det, men har efterhånden set det så ofte at vi er overbeviste om, at det må vi prøve en gang. I Australien forståes!\nExtrem camping et sted i Australien\nEnkelte gange er vi stødt på 4-hjulstrukne campingbusser! Eller camping lastbiler, hvor der var tale om 3-værelses lejligheder på hjul. Med aircondition, tonede ruder og satellit tv. Wow! Jeg gad godt se sådan et monstrum komme rullende ind på en campingplads i det danske sommerland, men jeg tør ikke tænke på hvad herligheden ville koste på danske plader! En gennemsnits-villa i Holte ville nok være billigere!\nNå, tilbage til vores egne, mere beskedne erfaringer. Grunden til at campervan’en hurtigt blev en vinder var, at vi på denne måde altid har haft vores faste omgivelser med os. Når man rejser med små børn er det vigtigt at der er faste rammer og rutiner i den ellers så omflakkende hverdag. Anton har altid haft helt styr på hvor hans legetøj og øvrige sager er, hvor han skal sove og ikke mindst hvor hans forældre sover. Vi spiser morgenmaden ved det samme spisebord hver morgen og vi børster tænder ved den samme vask hver aften. Det giver et roligt og trygt barn på rejsen, og dermed en behagelig oplevelse for de voksne!\nCampingpladser i Australien og New Zealand kaldes også for “Holiday Parks”. Der er typisk pladser med og uden strømstik, vandhaner til at fylde vand på tankene i campervan’en og så fællesfaciliteter som køkken, bad og toiletter. Derudover har langt de fleste også et lille vaskeri. Nogle af disse “parker” har tillige swimmingpool og andre “fornøjelses-faciliteter” såsom fitness studio, tv- og internetrum. En legeplads forefindes også for det meste.\nHerudover har næsten alle Holiday Parks en række små hytter, til de gæster der ikke kommer i campervans. De kan rumme alt fra 2 til 8 personer, og består typisk af et enkelt værelse med en kombination af dobbeltsenge og køjesenge. Priserne svinger fra 40 til 140 dollars per nat, alt efter størrelse, årstid og geografisk placering.\nVi har faktisk været i stand til at lave nogle ret gode aftaler omkring leje af hytter enkelte steder, når vi har ligget lidt for længe på de tynde madrasser i campervan’en. Det har været de ekstra dollar værd at få en ordentlig seng bare en gang i mellem!\nNu er det jo selvfølgelig en smagssag hvad man lægger vægt på, når man skal bedømme campingpladser. Vi har gennem vores tid i Australien og New Zealand overnattet på omkring 100 forskellige steder, og en ting er helt sikkert: Kvalitet og pris hænger IKKE sammen!Der synes at være en helt særlig logik omkring prissætningen på overnatninger indenfor camping-logi i Australien og New Zealand. Reglen er: Er du den eneste udbyder indenfor en radius af 25 kilometer, så tag hvad du kan slippe afsted med! Vi har ofte betalt DYRT for at checke ind på en plads, hvor fællesfaciliteterne er opført engang i 1950’erne eller 1960’erne og ikke opdateret siden. Ganske vist påført et friskt lag maling hvert 5. år (eller deromkring) men det er også alt. Ejeren forsøger så at malke de sagesløse internationale rejsende, der kommer trillende ind fra sidst på eftermiddagen, trætte efter mange timer på landevejen. Oftest ser man ikke faciliteterne før man har betalt for den første nat. Derfor har vi lært IKKE at binde os og betale for mere end en enkelt nat ad gangen, før vi kender stedet og forholdene.\nSom rejsende børnefamilie har vi primært lagt vægt på lyse og venlige omgivelser, nogenlunde vedligeholdte faciliteter og så selvfølgelig en fornuftig legeplads til Anton. En gynge og en rutschebane er nok. Der behøver ikke at være farvestrålende legetårne med flag og store sandkasser omkring. Men selvfølgelig er det rart hvis det er der! I Queensland i Australien, hvor dagtemperaturen ofte var over 25 grader - selvom det var vinter - var vi selvsagt glade for en pool. Uden at vi dog var villige til at betale ekstra for det. Det var “nice” - men ikke “need”! Fællesfaciliteterne behøver ikke at være moderne, men at de er rene er et absolut krav! De steder som har haft et rart køkken at lave mad i og spise i, har vi haft en tendens til at forlænge vores ophold på. Der har dog, desværre, indimellem været langt imellem dem!\nVores køkken ved Ellis Beach\nVi har erfaret at nogle campingpladser indbyder mere til kontakt med andre rejsende end andre. Vi kan ikke rigtigt finde ud af hvorfor. For selvom en campingplads har haft virkelig lækre fællesfaciliteter og en dejlig beliggenhed, så har nogle af dem fået os til at føle os lukkede og ikke særligt interesserede i at snakke med andre. Og så er der dem hvor man absolut ikke venter at man kommer til at tale med nogen, som overraskende viser sig at være fantastiske “kontakt-skabere”. Vi har tænkt meget over det, men der er tilsyneladende ikke rigtigt nogen formel. Det skulle lige være at værterne på de bedste steder har haft en tendens til at vise overskud og en udpræget grad af service. Den slags smitter jo øjeblikkeligt af ved ankomsten til et nyt sted! Og det gør muligvis at gæsterne lukker mere op... Derudover hjælper et rart fælleskøkken med gode spisepladser også gevaldigt!\nVi har i Australien og New Zealand haft rigtig mange gode oplevelser på campingpladser. De bedste har vi samlet i en Top 3 liste for hvert land:\nFantastisk beliggenhed, med plads (uden strøm) HELT ned på stranden, mellem palmerne. Vil man have strøm til sin campervan må man lidt længere ind, men det er stadig med meget fin udsigt! Et simpelt, men alligevel indbydende og rart fælleskøkken mellem pladserne, også ret tæt på stranden. Dejlig pool! Her taler de rejsende helt naturligt med hinanden. Aftenerne blev ofte tilbragt i stjerneskær til havets brusen og palmernes rislen! En ubetinget favorit! Og slet ikke dyr!\nEn stor og meget familievenlig park. Særdeles velholdt! Meget fin park med høje palmer og velplejede bede. Fælleskøkkenet er indbydende og man taler naturligt med de andre gæster. MASSER af ting for børn: Hoppepuder, GIGANTISK legeplads og et fantastisk vandland. Desuden hal med bordtennis, fitness og andre indendørs aktiviteter til regnvejrsdage. Hver onsdag morgen er der gratis pandekager til alle gæster. Så mange man kan spise! Lækre pools til de varme dage! 2 gange ugentligt vises der film på stort lærred i parken. Parken er på én gang stor, men samtidig forholdsvis intim!\nLigger i et skovområde midt i Flinders Ranges Nationalpark. Man skal have et adgangskort til de australske nationalparker for at campere her. Men det kan man købe på stedet til 10 dollars og det gælder så til alle nationalparker i en begrænset periode. (I nationalparkerne må man generelt IKKE campere, med mindre der er tale om dedikerede områder til det! - Det kort man køber giver ret til at OPHOLDE sig i nationalparkerne!). Wilpena Pound Resort er forholdsvis simpelt, men meget hyggeligt. Indbyder virkelig til kontakt med alle andre gæster og børnene har det fantastisk. De vilde kænguruer hopper rundt og spiser græs i de tidlige morgentimer. En lille, særlig ting her er, at alle pladserne har egen bålplads!\nNogle steder er der legeplads på campingpladsen - et MUST når man rejser med børn!\nEt af de billigste steder vi har boet. Meget velholdt og rent. Fantastisk vært med øje for alle detaljerne og for gæsternes ønsker. Rart køkken (faktisk hele 2 køkkener) der indbyder til kontakt med de andre gæster. Dejlig beliggenhed, få hundrede meter til stranden. Fin legeplads!\nDejlig park og beliggenhed, Fællesfaciliteterne er lidt spartanske, men meget hyggelige. I køkkenet er der hvad man skal bruge af udstyr, og der hænger lækre opskrifter på væggene til inspiration til rejsekøkkenet. Dejligt, stort ildsted i TV stuen til de lidt kølige aftener. God legeplads.\nLigger på en høj med pragtfuld udsigt over området. Et stenkast fra den eneste seværdighed i den lille by, Kauri Museum, som så til gengæld også er mindst et par timer værd af jeres tid! Pladsen er pæn og velholdt og har “et eller andet” som gør den særligt charmerende og hyggelig. Dejligt fælleskøkken med TV hjørne, hvor man har lyst til at sidde og slappe af. Ganske fint legehjørne med trampolin.\nNogle steder har de fine camping køkkener!\nI begge lande kunne vi godt have nævnt endnu et par stykker, men for at gøre det kort og præcist, har vi holdt os til 3.\nDe steder vi har syntes mindst om, har været misligholdte, fugtige og forladte. Værterne har været usoignerede og fraværende. Indimellem har vi nærmest haft fornemmelsen af at vi forstyrrede ved at komme og checke ind på deres plads, og betale vores (ofte høje) gebyr for det.\nVi har stort set aldrig forudbestilt. Det er ikke nødvendigt udenfor sæsonen. Og det gør vores dage meget mindre stressede, da vi ikke skal nå til noget bestemt mål. Rejser man i højsæsonen kan det dog være en god idé at ringe i forvejen og reservere.\nEfter vores godt 6 måneders camping-liv i henholdsvis Australien og New Zealand kan vi nu gøre status og konstatere, at vi har fået et indgående kendskab til det at campere. Vi har virkelig nydt fordelene ved denne rejseform og vi har levet med ulemperne. Hvorvidt vi også i fremtiden vil rejse på denne måde, vil kun tiden vise. Men vi er da lidt lune på sådan et par måneders ekstrem-camping i Australien, efter devisen “Skal det gøres, skal det gøres 200%!”\nKlik her for at læse om Alexandras tanker om Australien!\nKlik her for at læse om Alexandras tanker om New Zealand!


Takket være en særlig dobbeltfoldning i begge retninger sikrer det patenterede Vpaper, at indbundne dokumenter af enhver størrelse ligger helt flade og tilbyder en praktisk og brugervenlig læseoplevelse. Denne Vpaper-løsning leveres pakket i ris eller kan produceres med Vpaper-tårnet.\nLet og hurtig intern produktion af trykte præsentationer med mange forskellige omslag for at hjælpe dig med at præsentere din virksomhed og tjenesteydelser på en professionel måde. Harpiks-, klemme- og hæfteklammeløsninger kombineret med brugervenlige indbindingsløsninger.\nBrugsklare løsninger til både professionel og personlig brug med et omfattende område af anvendelser, der tilføjer værdi til displays af enhver art. Fra paneler og kalendere til magneter og mere. Photomore får din detailforretning til at vokse med produkter, der kan brugertilpasses.


Visuel spiseguide til Keto - Ketoliv\nnicolaivarney 0 4 min læsetid 2878\nHvad kan man spise på en ketodiæt, og hvad bør man holde sig fra? Det er et af de mest stillede spørgsmål fra folk der netop er begyndt at spise keto. Derfor har vi udarbejdet en visuel spiseguide, der gør det nemt for at begrænse sine kulhydrater, se de bedste kilder til fedt og protein.\nSom du sikkert ved, består keto af mad der er low carb high fat (lavt på kulhydrater og højt på fedt), hvor grønsager er den største kilde til kulhydrater og fiber. Protein skal du spise moderat, og dette får du oftest fra kød og hårde mælkeprodukter, imens fedtet oftest kommer fra både nogle typer af grønsager, fra kød og andre animalske produkter, og fra olier, nødder m.fl.\nSpring til en bestemt spiseguide\nLow carb grønsager\nFrugter på godt og ondt\nStørstedelen af dine kulhydrater\nAntallet af kulhydrater, er den mængde kulhydrater du optager. Det er derfor grønsagens samlede antal kulhydrater minus fibre (kulhydrater – fibre = total kulhydrater).\nTallet der vises er per 100 gram, og det er derfor ikke kun antallet kulhydrater der tæller, men også hvor stor en mængde du spiser.\nNogle grønsager kan godt have mange kulhydrater per 100 gram, men hvor mængden der spises er lille. Det samlede antal kulhydrater er derfor generelt lavt. Løg, bønnespirer og forårsløg, er eksempler på grønsager, der har over 5g/100g, men som på grund af den relativt lille mængde, sagtens kan spises for de fleste.\nGrønsager over eller under jorden\nDe fleste grønsager der vokser over jorden, har et lavt antal kulhydrater. I illustrationen kan du se, at kartofler, søde kartofler, gulerødder og løg, har forholdsvist mange kulhydrater per 100g, imens broccoli, spinat, blomkål, og en hel masse andre grønsager, har meget få kulhydrater.\nSom hovedregel kan du spise løs af grønsager der vokser over jorden, men skal være forsigtig med grønsager der vokser under jorden.\nFrugt på keto\nI begrænset mængde\nNaturens søde lækkerier er et langt bedre alternativ til noget sødt og lækkert, end vi mennesker har kunne skabe. Menneskets slik indeholder sukker, hvor naturens slik inderholder fruktose. Du skal derfor generelt være forsigtig med frugt på keto, men lidt kan godt gå an for nogle.\nSom udgangspunkt kan du spise de fleste bær, og det er ikke kun fordi antallet af kulhydrater er lavt i bær, men også fordi mængden ligeledes er lille. Flere meloner har også et lavt antal kulhydrater, men man kan hurtigt komme til at spise mere, og så får man for mange kulhydrater.\nMængden af frugt du må spise om dagen, afhænger at dit mål, og om du lever på en striks (< 30 g kulhydrater om dagen) eller liberal keto (30-100 g kulhydrater om dagen).\nHvis du lever på en striks keto, kan du ikke spise særlig meget frugt, og bør holder dig til bær. Heldigvis rækker bær langt. 100 g hindbær i en smoothie med græsk yoghurt til morgenmad, udgør kun 3,1 gram kulhydrater (10% af dit daglige indtag af kulhydrater)\nHvis du lever på en liberal keto, kan du godt slippe afsted med at spise et frugt om dagen. En blomme, kiwi eller en nektarin er alle små frugter, og udgør kun en lille del af dit samlede antal kulhydrater om dagen.\nDe bedste nødder på keto\nDet er ikke alle nødder der kan spises på keto. Nogle nødder er perfekte på keto, mens andre nødder har for mange kulhydrater. Fælles for nødder er, at de har et højt fedtindhold, hvilket er fantastisk!\nOliven er en drue og ikke en nød, men tages med i samme omgang. Pekan, makedonien og para-nødder, er de bedste på keto, sammen med oliven.\nFælles for alle nødder er dog, at de har mange kalorier. De bør derfor spises i en begrænset mængde, men er ideelle til snacks, i salater og som tilbehør til måltider.


Yndligsmærker og gode erfaringer - MadeByGregersen\nYndligsmærker og gode erfaringer\nMette Gregersen 27. oktober 2013 Mit Liv\nHvordan mon man starter en blog af på aller-bedste vis?\nJeg tænker, at den bedste måde, for mig, er at fortælle lidt om mine yndlingsmærker til bette B.\nDenne sæson har jeg en svaghed for Soft Gallery og Wheat. Bette B. har selv en svaghed for Little Pieces. Her i huset har vi plads til det hele.\nWheat har været en favorit hos mig siden jeg havde butikken. De var det første mærke vi fik og jeg har aldrig haft en klage på deres produkter. Sæson efter sæson har de leveret lækker klassisk tøj til gode priser.\nSoft Gallery har jeg desværre første fået øjnene op for denne sæson, men jeg er helt og aldeles solgt. Jeg har erhvervet mig flere af deres kjoler og leggings til bette B. dette efterår og efter hvad jeg har snuset mig frem til, bliver hendes Soft Gallery-garderobe ikke mindre til sommer. Skøn kvalitet, skønne farver og skønne print.\nLittle Pieces er uden tvivl et hit hos bette B. og hendes moar. Lige nu hitter deres populære tiger-sweats herhjemme – og jeg kan ikke bebrejde hende. Det er super fint tøj til gode priser. Så kan man jo ikke bede om så meget mere. Det er især de flotte prints og de fine farver, der fanger både mig og bette B.\nUdover disse mærker er jeg også glad for Tommy Hilfiger, FUB, MarMar, Mads Nørgaard, Poppy Rose og selvfølgelig mange andre.\nDa bette B. var lille var jeg meget glad for mærker som Molo, Småfolk, og generelt mærker med mange prints. Jeg falder stadig for mange af deres ting, men jeg synes bette B. er ved at være lidt for gammel til det. Eller også har min smag bare forandret sig.. Det er jo også helt naturligt.\nDet finder jeg nok først ud af, når vi byder bette nr. 2 velkommen.


Bliv mere effektiv med 3 enkle handlinger - Montus Business Academy\nBliv mere effektiv med 3 enkle handlinger\n2018, 3 enkle handlinger, Effektivisering, Personlig planlægning, Personlig udvikling\nHjem > Bliv mere effektiv med 3 enkle handlinger\nMed 3 enkle handlinger kan du få en arbejdsproces, der giver dig overblik, bedre planlægning og øger din effektivitet!\nMange har flere gange forsøgt at skabe struktur på de utallige informationer og opgaver, vi dagligt modtager f.eks. på jobbet og oftest uden større succes! Man falder for hurtigt tilbage, når der pludselig er ekstra travlt, eller uventede forstyrrelser opstår.\nHar man prøvet at være på slankekur, ved man også, at efter et stykke tid lever man mere eller mindre som før, og de resultater, man evt. opnåede, udviskes henover tid. En ond cirkel, som er svær at bryde. Skal det virkelig lykkes, er det en reel ændring i livsstil, der skal til. Sådan er det også, hvis du vil have en mere struktureret arbejdsdag, hvor du har styr på de opgaver og informationer, du skal arbejde med. Det kræver lidt mere af dig, men den succes, du får som belønning, er det hele værd.\nKan du forestille dig, at du konstant er på forkant med dine opgaver, modarbejder stress og får mere overskud i hverdagen? Med tre enkle handlinger kan du sætte rammerne for en bedre planlægning og mere effektive arbejdsrutiner.\nDu skal handle med det samme\nVi kender alle situationer, hvor vi f.eks. får en mail med et spørgsmål eller vigtige informationer. Når den er læst, går vi videre til næste mail og tænker, ”den tager jeg senere”. Efter et stykke tid vender vi mere eller mindre tilfældigt tilbage til samme mail og udsætter måske igen at gøre noget. Mentalt tænker vi måske også på denne mail, da vi i baghovedet godt ved, at den skal huskes. Sådanne udsættelser har vi typisk flere af hver dag, og de samler sig til en ”knude” både mentalt, arbejdsmæssigt og i indbakken.\nHver af disse mails ender med, at du har brugt langt flere mentale ressourcer på opgaven, end den reelt berettiger og er med til at gøre det svært at overskue, hvordan du skal kunne planlægge din arbejdsdag.\nHver gang du modtager en information, vil du ofte med det samme udtænke, ”hvad er næste handling?” – skal der skrives et svar, skal informationen gemmes, eller er det en opgave, jeg skal løse nu? Hvis du med det samme tager action på dette, vil du undgå, at du flere gange skal vende tilbage uden reelt at komme tættere på løsningen. ”Jeg er nødt til løbende at læse de mails, der kommer for at se, om der er noget vigtigt…” eller ”Der kommer hele tiden noget uventet, som jeg skal løse først…” er typiske modargumenter. Men i virkeligheden bliver vi langt mere effektive, hvis vi med det samme får sat informationerne ind i den rigtige ”mappe”, således at vi ikke skal bruge energi på at huske opgaven eller unødigt vende tilbage til informationen, før den skal bruges.\nAt udføre en handling med det samme, når vi alligevel ved, hvad der skal gøres, er langt mere effektivt end at udskyde den utallige gange. Dette giver også overblik og ro i forhold til, hvad du har af informationer og opgaver.\nDe mange små opgaver\nOveralt i vores hverdag får vi små opgaver, der reelt ikke tager mange minutter at løse, men som vi typisk kan finde på at udsætte af mange forskellige årsager. Måske er de kedelige, vi bryder os ikke om det svar, der skal gives, eller blot synes vi ikke, der er tid til at løse opgaven lige nu.\nDu har sikkert også oplevet, at nogle af disse små opgaver ”vokser”, når du lader dem ligge. Vi skal måske også til at undskylde, fordi vi ikke fik svaret, eller fordi opgaven bliver til en hastesag og ødelægger din planlægning mv. Mentalt har den lille opgave også været i baghovedet og fyldt, fordi du vidste, at du ikke måtte glemme den.\nLøser du alle disse små opgaver så snart, de opstår, vil du opleve en utrolig lettelse i dit daglige overblik, og i forhold til dit arbejde vil det typisk betyde, at du hver dag får rykket mange opgaver videre. Et eksempel kunne være en mail, hvor du kender svaret – hvorfor så ikke skrive det med det samme? Et hurtigt telefonopkald der kan overstås på få minutter – hvorfor vente? Du bruger flere ressourcer både mentalt og tidsmæssigt på at udskyde opgaven, end det tager dig at løse den.\nHvis du løbende får løst og fjernet de små opgaver, frigiver du automatisk tid til at fokusere på de større udfordringer.\nLister, som du stoler på\nAlle informationer kan naturligvis ikke komme ind under de små hurtige opgaver, og du skal derfor have et godt system, hvor du er tryg ved at strukturere, det du modtager. Det er aldrig nogen god idé at stole på sin egen hukommelse og mentale evner. Hvis vi konstant beder hjernen om at være vores lagerplads for alverdens informationer, kan det på sigt føre til, at vi bl.a. får svært ved at sove grundet de mange tanker, der flyver rundt. Du oplever, at opgaverne kommer ustruktureret frem, og stress kan pludselig være kroppens svar på, at den nu ikke orker mere.\nOpbyg et lille system der kan håndtere følgende 3 typer af information:\nArkiv, til de informationer, der skal gemmes, da de måske skal kunne genfindes. Eller afsluttede opgaver, hvor dokumentationen for løsningen efterfølgende kan blive vigtig.\nTjekliste, med opgaver eller informationer, du bør vende tilbage til. F.eks. for at tjekke om andre har løst opgaven, eller om du måske skal gøre yderligere. Med andre ord en liste med de informationer du har brug for ikke at glemme.\nOpgaveliste, med de opgaver, der skal løses, og hvor du ved, at du skal udføre en eller anden form for handling. Hvis du allerede ved, hvad din næste handling er, kunne du med det samme notere dette, så du direkte kan gå i gang med løsningen, når der er tid. Er det muligt, kan du her sætte tid og varighed på opgaven, så den bliver planlagt i forhold til en evt. deadline.\nTil sådan et system er der utallige muligheder lige fra papir, mapper og plastlommer mv. til brug af f.eks. Microsoft Outlooks mange funktioner. Hvilket system du vælger er ikke så vigtigt, du skal blot selv have tillid til dette og føle, at det er enkelt for dig og nemt at holde øje med en sådan Tjekliste og Opgaveliste.\nLær, hvordan du kommer i gang\nSelvom det kun er 3 enkle handlinger, der skal til for at optimere din arbejdsproces og planlægning, så kan det alligevel være trygt at blive hjulpet i gang med denne nye tankegang. Det er ligesom med slankekure og livsstilsændringer rart at blive guidet på vej og få sat de rigtige rammer til at komme sikkert i mål.\nPå kurset ”Personlig planlægning og effektivitet – skab overblik og struktur i dit arbejdsliv” får du sat flere ord på denne meget effektive arbejdsproces, og du får nogle helt praktiske værktøjer til at komme i gang, således at du med det samme oplever en forbedring af, hvordan du arbejder og planlægger dine opgaver fremadrettet.\nLæs mere om kurset og tilmeld dig allerede i dag:


De 10 bedste antivirusprogrammer i 2020 | Windows, Android, iOS & Mac\nUdgivet d.: 5. aug. 2020\nHar du ikke meget tid? Her kan du se det bedste antivirusprogram i 2020:\nNorton: 100% beskyttelse mod malware med masser af ekstra funktioner som forældrekontrol, VPN og en adgangskodeadministrator. Få den bedste beskyttelse i 2020 her.\nLæs mere om Norton her.\nDer findes hundredevis af antivirusprogrammer, og de hævder alle at tilbyde den ultimativt bedste beskyttelse til den bedste pris. Men selvom markedet måske kan føles lidt overvældende, er det faktisk ikke særlig svært at finde den perfekte antivirus til dine behov.\nDet er dog vigtigt at være forsigtig – visse antivirus-softwares er direkte malware i forklædning, og derfor er det enormt vigtigt, at du kun køber software fra udbydere, der har vist sig at være pålidelige.\nAntivirus-software skal som minimum give dig beskyttelse mod nye og avancerede former for malware – det vil sige vira, spyware, rootkits, worms, trojanske heste og ransomware. Alle de antivirusprogrammer, vi har samlet her på listen, tilbyder beskyttelse i verdensklasse mod alle disse og andre former for malware.\nDe fleste antivirus-programmer kommer i dag i pakke, der giver dig komple t online sikkerhed og indeholder mange forskellige cybersikkerhedsfunktioner, såsom:\nVirtual Private Network (VPN) — en sikker internetforbindelse, der beskytter din online aktivitet.\nPassword-styring— så du kan gemme loginoplysninger og oprette sikre adgangskoder.\nForældrekontrol — avancerede værktøjer, der holder hele din familie beskyttet.\nHver enkelt af ovenstående funktioner gør på hver sin vis din enheds indbyggede sikkerhedssystemer endnu mere sikre. Og jo mere sikker din enhed er, desto mindre sandsynligt bliver det, at dine kreditkortnumre, loginoplysninger og andre følsomme data kan ende i hænderne på internet-hackere.\nMen hvordan ved du overhovedet, hvilke programmer der kan give dig den bedste beskyttelse? Jeg har sammenlignet de bedste antivirusprogrammer på markedet og har rangeret dem efter sikkerhed, funktionalitet, hastighed og pris.\nLæs videre for at se, hvad jeg fandt ud af.\nHer er et overblik over de bedste antivirusprogrammer i 2020:\n1. 🥇 Norton — Bedste antivirus til Windows og Android (også godt til iOS og Mac).\n2. 🥈 McAfee — Bedste antivirus til iOS (også god til Windows, Android og Mac).\n3. 🥉 Intego — Bedste antivirus til Mac (kun til macOS-systemer).\n4. BullGuard — Stærk antivirussoftware med særlig gaming-tilstand.\n5. Bitdefender — Komplet internetsikkerhedssuite.\n5 andre antivirusprogrammer at se igennem.\nSammenligning af de bedste antivirusprogrammer.\nOfte stillede spørgsmål om antivirussoftware.\nSådan vurderede jeg den bedste antivirussoftware i 2020:\nJeg har testet mere end 70 forskellige antivirusprogrammer, og jeg har meget høje standarder, når det gælder onlinesikkerhed. Her kan du se hvad jeg kræver af et antivirusprodukt, før jeg vil anbefale det:\nStærk beskyttelse mod malware. Jeg støtter kun produkter, der har vist sig at beskytte mig mod de mest avancerede malwaretrusler – ikke kun vira, men også spyware, rootkits, ransomware og alt andet, der kan forårsage skader på mig eller mine enheder.\nGode ekstrafunktioner. Mange udbydere af antivirusprogrammer tilbyder ekstrasikkerhedsfunktioner. Produkterne på min liste indeholder værdifulde ekstrafunktioner der er nyttige og effektive, og ikke bare smarte funktioner, der ikke gør andet end at påvirke enhedens præstation.\nHurtigt og effektivt. Jeg anbefaler kun applikationer, der er hurtige og kører problemfrit – selv på langsomme computere.\nBrugervenligt. Uanset om du er amatør eller ekspert, har alle brug for beskyttelse mod malware. Jeg har personligt testet hvert antivirusprogram på min liste for at sikre mig, at enhver person ville kunne konfigurere og bruge disse programmer uden problemer.\nGod værdi for pengene. Antivirusprogrammer kan være en stor investering. Derfor har jeg kun valgt produkter, der alle leverer en fremragende værdi. Jeg overvejer faktorer som: hvilke funktioner du får, hvor mange enheder du kan bruge softwaren på, og om der er en gratis prøveversion eller gratis returret.\nTopbrands, der viste sig ikke at være gode nok:\nDu bemærker muligvis, at visse populære producenter af antivirusprogrammer ikke er på listen. Jeg har begrænset min liste til de 11 bedste antivirusprogrammer på markedet, men der er nogle ret gode produkter, der ikke var helt gode nok til at gøre sig fortjent til en af mine toppladser.\nAvast/AVG. Selvom Avast og deres datterselskab AVG stadig tilbyder et meget populært gratis antivirusprogram, så anbefaler vi dem ikke længere hos SafetyDetectives, fordi der har været historier om at de sælger deres brugeres private oplysninger. Du kan læse mere om vores beslutning her.\nESET. ESET er en af de største udbydere af antivirusprogrammer i verden, og de leverer gode tiltag til cybersikkerhed. Desværre er deres nuværende antivirusprodukt ikke brugervenligt nok, til at jeg ville give den en plads på denne liste. ESET fik dog en plads på min liste over de bedste antivirusapps til Android.\nComodo. Jeg anbefalede Comodo som en af  de bedste antivirusprodukter til Linux, men det skyldes at der er mindre konkurrence om Linux. Comodos antivirusprogram, der fungerer på tværs af platforme, har i øjeblikket for mange fejl, og visse funktioner fungerer ikke som de skal.\n1. 🥇 Norton 360 — Overordnet den bedste antivirus til alle slags operativsystemer\nNorton 360 tilbyder uovertruffen malware- og virusbeskyttelse – faktisk er det min ultimative favorit blandt premium antivirussoftware i 2020, og den fungerer utroligt godt på tværs af samtlige enheder og operativsystemer. Det er simpelthen en velbygget og velholdt internet-sikkerhedssuite, der garanterer, at dine personlige oplysninger forbliver sikre, private og beskyttede.\nNorton anvender en unik scanningssoftware, der er kraftfuld nok til at håndtere selv de nyeste og mest avancerede trusler – den opnåede en 100% beskyttelsesvurdering, da jeg testede den til min Norton 360-anmeldelse. En af mine yndlingsting ved Norton – og herunder især Windows-softwaren – er, at det både er ekstremt let at bruge, men alligevel tilbyder avancerede indstillinger til mere teknikkyndige brugere.\nNorton leverer fremragende funktioner på tværs af alle deres 360-pakker. Selv på Norton 360 Standard (som er den billigste plan) får man realtidsbeskyttelse mod malware, ubegrænset VPN-adgang, en adgangskodemanager og 10 GB Secure Cloud-lagring. Det er altså seriøst god værdi for en betalt antivirus på basisniveau.\nOg så er der også store fordele ved at opgradere – flere licenser, mere lagerplads og adgang til den bedste forældrekontrol-software, jeg nogensinde har set med en antivirus. Amerikanske kunder får også en ekstra bonus i form af beskyttelse mod identitetstyveri og kreditovervågning via Nortons datterselskab, LifeLock.\nNorton 360 er simpelthen et fuldstændig fantastisk produkt – overkommelig, pålidelig, let at bruge og med masser af tju-bang. Jeg tør roligt kalde det den allerbedste mulighed, hvis du leder efter en komplet, brugervenlig antivirus med nogle af de bedste sikkerhedsfunktioner på markedet til en god pris.\nHvis du ønsker dig en brugervenlig antivirus, der giver komplet internettsikkerhed på alle fronter, er Norton 360 det bedste, du kan få. Norton giver dig 100% garanteret beskyttelse mod malware og et væld af fantastiske funktioner – en ubegrænset VPN, en adgangskodemanager, sikker lagerplads, forældrekontrol og meget mere. Og så har alle Norton-planer en 60-dages pengene-tilbage-garanti, så der ikke er nogen risiko ved at prøve det.\nBeskyt dig selv med Norton nu\n2. 🥈 McAfee Total Protection — Bedst til sikkerhed i hjemmet\nMcAfee Total Protection indeholder nærmest alle de internetsikkerhedsfunktioner, man nogensinde kunne få brug for – 100% malware-beskyttelse, sikker browsing, krypteret lagring, en adgangskodemanager og en VPN.\nMcAfees utrolige virusbeskyttelse gør allerede i sig selv Total Protection til et fantastisk produkt – der i øvrigt scorede en perfekt 100% detekteringsgrad, da vi testede den som en del af vores komplette McAfee-gennemgang. Men de medfølgende ekstrafunktioner betyder virkelig mange sikkerhedsgodter oveni hatten.\nÉn nævneværdig funktion ved McAfees sikkerhedssoftware er “My Home Network”. Denne viser dig en let forståelig oversigt over alle enheder på dit hjemme-Wi-Fi, hvilket giver dig total kontrol over din online sikkerhed og mulighed for at blokere eventuelle uvedkommende.\nOg det ved man trods alt aldrig, hvornår kan blive nødvendigt.\nFor et par måneder siden downloadede min partner ved et uheld den berygtede “Switcher Trojan”-virus på sin Android-telefon. Virussen inficerede vores Wi-Fi-router, hvilket gav hackere en bagdør til hele vores hjemmenetværk. McAfee advarede mig om det uautoriserede adgangsforsøg og stoppede angrebet øjeblikkeligt!\nOg det er jo bare ét eksempel på, hvordan McAfee Total Protection drastisk kan forbedre din internetsikkerhed. Alt i alt er McAfee en velrenomeret brancheførende spiller inden for cybersikkerhed, og Total Protection er den bedste antiviruspakke, de endnu har lavet.\nMcAfee Total Protection tilbyder et imponerende udvalg af internetsikkerhedsbeskyttelse til alle computere og mobiler. McAfees funktion kaldet “My Home Network” er utroligt smart og tilbyder centraliseret sikkerhedskontrol over samtlige enheder på dit netværk. Dette gør særligt McAfee Total Protection genial til familier, der gerne vil opretholde et sikkert Wi-Fi-netværk i hjemmet. Og alle Total Protection-pakkerne kommer i øvrigt med en 30-dages pengene-tilbage-garanti, så du kan prøve det af og se, om det er den bedste antivirus for dig.\nBliv beskyttet med McAfee nu\n3. 🥉 Intego — Generelt den bedste antivirus til Mac\nIntego er udelukkende et antivirusprogram til macOS, og det er dermed udelukkende designet til at beskytte Mac-computere. I modsætning til mange andre antivirus-mærker, der for det meste fokuserer på at beskytte Windows, inkluderer alle Integos pakker således internetsikkerheds- og optimeringsværktøjer, der forbedrer Apples indbyggede sikkerhedsfunktioner med elementer som:\nMalwarebeskyttelse i realtid.\nOptimerings- og oprydningsværktøjer til Mac\nIntegos antivirus-scanner er superhurtig, og under vores tests scorede den næsten helt perfekt detekteringsgrad mod avanceret macOS malware. Integos backup-funktioner, forældrekontrol og enhedsoptimeringsværktøjer giver dig derudover masser af tilpasningsmuligheder til Apples egne Mac-værktøjer, og de kommer allesammen i et praktisk, samlet bundt.\nSelvom det ikke er lige så let at bruge som konkurrerende antivirus-suiter til Mac, herunder Airo AV, er Intego fremragende til at forbedre OS Xs sikkerhedsoplevelse.\nIntego har et par forskellige pakker. Mac Internet Security X9-planen inkluderer ikke forældrekontrol eller diskoptimeringsværktøjer, så den synes jeg egentlig ikke giver så god værdi sammenlignet med andre Mac-baserede antivirusprogrammer. Omvendt er alle de bedste funktioner inkluderet i Integos helt geniale Mac Premium Bundle X9-bundt.\nIntegos perlerække af funktioner og fremragende beskyttelse mod Mac-baseret malware gør det til det bedste antivirusprogram for de fleste Mac-brugere. Softwaren forbedrer og optimerer Apples indbyggede sikkerheds- og enhedsoptimeringsværktøjer, og så kan den fås til en fantastisk pris. Selvom den ikke er lige så letvægtig som andre antivirusprogrammer, gør Integos superhurtige scanningshastigheder og justerbare backup-muligheder dem til en fantastisk Mac-antivirus. Og med en 30-dages fuld returret uden risiko, kan du jo selv afprøve det og se, om det også er den bedste beskyttelse til netop dig.\nBive beskyttet med Intego nu\n4. BullGuard — Bedst til tung beskyttelse (og gamere)\nBullGuard tilbyder virkelig kraftfuld malware-beskyttelse på tre forskellige overkommelige prisplaner og giver dig en bred vifte af ekstra funktioner – herunder intuitiv forældrekontrol, sikker og praktisk cloud-backup samt en virkelig funktione firewall.\nBullGuards antivirusmotor scorede super godt i alle SafetyDetectives seneste tests. Og der følger adskillige gode ekstrafunktioner med deres topplaner, herunder phishing-beskyttelse, som fik perfekte resultater, da jeg testede det mod flere falske websteder.\nEn særlig BullGuard-funktion, jeg virkelig er vild med, er Game Booster. Game Booster frigiver systemressourcer for at sikre, at alle spil kører gnidningsløst. Funktionen forhindrer også, at irriterende pop-ups afbryder dit gameplay. Når jeg gamer, hader jeg, hvor meget de fleste antivirussoftwares bremser min computer eller viser irriterende pop-ups. Det er ekstremt frustrerende, og det gør det direkte fristende at deaktivere mine antivirusbeskyttelse når jeg spiller – men det ville selvfølgelig eksponere mig for malware.\nMed BullGuards Game Booster aktiveret bemærker jeg slet intet fald i min computers ydelse. Game Booster får faktisk alle mine spil til at køre hurtigere ved at isolere alle andre aktive apps til en enkelt CPU-kerne.\nBullGuards anti-malware-motor er dog god til alle brugere, og altså ikke kun os gamere.\nBullGuard tager kraftfuld antivirus-teknologi og topper det med nogle fantastiske funktioner såsom en Game Booster, der direkte forbedrer spillets ydelse. BullGuard er derfor et populært antivirusvalg for gamere – men det er også et fremragende antivirusprodukt for ikke-gamere. Du kan sagtens drage fordel af deres 30-dages gratis prøveperiode og se, hvor godt det fungerer, før du beslutter, om det er det rette valg for dig.\nBliv beskyttet med BullGuard nu\n5. Bitdefender Total Security — Det bedste hvis du vil have ekstrafunktioner\nBitdefender er blevet et af de største navne inden for cybersikkerhed, med mere end en halv milliard brugere over hele verden.\nBitdefender Total Security er Bitdefenders bedste antivirusprodukt til hjemmet. Udover at være et stærk og yderst effektivt antivirus-løsning med perfekte opdagelseshastigheder, tilbyder Bitdefender en af de mest omfattende sikkerhedspakker der findes. Her er bare noget af det store udvalg af funktioner der er tilgængeligt med Bitdefenders Total Security:\nOn-demand og realtidsbeskyttelse mod alle typer malware.\nWebbeskyttelse, herunder beskyttelse mod phishing, svindel og spam.\nListen fortsætter – som bemærket i vores fulde anmeldelse, leverer Bitdefender ethvert tænkeligt cybersikkerhedsværktøj i deres Total Security-abonnement.\nNaturligvis er kvalitet vigtigere end kvantitet, og disse er alle fremragende funktioner. Bitdefender Total Security giver dig yderst effektive optimeringsværktøjer, pålidelig tyverisikring og en hurtig og letanvendelig VPN.\nVigtigst af alt, er Bitdefenders antivirusmotor ekstremt god. Jeg elsker at deres Avancerede trusselsbeskyttelse overvåger mine aktive applikationer for mistænkelig adfærd, og deres flerlagrede Ransomwarebeskyttelse, beskytter mine filer mod kryptering.\nDen eneste ulempe er, at softwaren er relativt kompliceret, og installation og opsætning tager lang tid at færdiggøre. Men hvis du har den nødvendige tid til at konfigurere den ordentligt, vil du blive belønnet med et meget godt antivirusprogram.\nBitdefender Total Security tilbyder et fænomenalt udvalg af sikkerhedsværktøjer til en billigere pris end de fleste konkurrenter. Og de går ikke på kompromis med kvalitet – dette er et meget effektivt sikkerhedsværktøj, der vil forbedre dit onlineliv. Jeg anbefaler Bitdefender, hvis du har styr på computere, og du tager din online sikkerhed meget alvorligt.\nBliv beskyttet med Bitdefender nu\n6. Avira Prime – Det bedste program til systemoptimering\nAvira har en række sikkerhedsprodukter, men jeg har valgt Aviras bedste antiviruspakke til denne liste, Avira Prime, som indeholder premiumversionen af hvert Avira-produkt, blandt andet:\nPremium-apps til Android og iOS.\nAvanceret ransomware-beskyttelse i flere lag – registrerer ransomware og forhindrer den i at kryptere vigtige filer.\nDer er også nogle andre ting inkluderet, som eksempelvis en antiphishing-browser, men jeg synes ikke den er særlig god, og den fungerede heller ikke godt, da jeg testede den mod andre lignende produkter fra Norton og McAfee. Til trods for det, er mængden af ekstra funktioner du får med i en af de bedste antivirusprogrammer, ret fantastiske.\nOg selvom mange antivirusprodukter inkluderer optimeringsværktøjer – apps designet til at hjælpe din enhed med at køre hurtigt og frigøre plads på harddisken – synes jeg at Avira Primes systemoptimeringsfunktion er den bedste på markedet. Systemoptimeringsværktøjerne omfatter:\nHyperboost. Forbedrer computerens opstartstid.\nPower Boost. Sætter alle tilgængelige ressourcer til en enkelt opgave – fantastisk til spil.\nOnWatch. Renser automatisk computeren i henhold til forudindstillede specifikationer (f.eks. når mappen med midlertidige filer rammer 1 GB).\nJeg bruger et ret gammelt system til at teste min antivirussoftware (jeg vil trods alt ikke inficere min bedste computer med malware!), og System Speedup fik min gamle computer til at køre, som var den ny – faktisk virkede den næsten hurtigere end da jeg først købte den.\nSelve Avira-programmet er også super let. Selv med Aviras dybdegående scanning der kører i baggrunden, kunne jeg bruge min gamle testcomputer uden at kunne mærke en forskel i præstationen. Dette gør Avira Prime til en god investering, hvis din computer er langsom eller hvis du ofte har lav på plads på harddisken.\nJeg har altid haft stor respekt for Aviras store udvalg af cybersikkerhedsværktøjer. Og Avira er velkendt på markedet for onlinesikkerhed, for at producere et af de bedste antivirusprogrammer i verden. En ting jeg virkelig kan lide ved Avira Prime er, at programmet giver ubegrænset adgang til alle Aviras produkter. Og min favorit – System Speedup – er den perfekte løsning til at optimere gamle eller langsomme computere.\nBliv beskyttet med Avira nu\n7. Kaspersky Internet Security — Det bedste til onlineshopping og brug af netbank\nDer er farer alle steder på internettet, og dit antivirusprogram skal beskytte dig mod onlineangreb. Kaspersky Internet Security tager Kasperskys velkendte, solide antivirusbeskyttelse og tilføjer nogle imponerende ekstrafunktioner, der hjælper med at holde dig sikker online.\nNår du går på din netbank eller shopper online, kan det være risikabelt – uden en omfattende beskyttelse, er du sårbar over for økonomisk tyveri. Hvis du bliver offer for en bank-trojan eller keylogger-spyware, kan det have alvorlige konsekvenser. Jeg kender flere mennesker der har mistet tusindvis af kroner fordi de ikke var forsigtige nok, når de shoppede online.\nMange antivirusprogrammer tilbyder en slags online-betalingsbeskyttelse, men jeg kan virkelig godt lide Kasperskys løsning – “Safe Money”. Kaspersky kan registrere, når du er ved at foretage en betaling eller bruge din netbank. Du kan derefter starte et sikkert browservindue i et lukket system, der er uigennemtrængeligt for malware og bruge Kasperskys skærmtastatur for at undgå registrering af en keylogger.\nOg Kasperskys antivirusmotor leverer konsekvent nogle af de bedste resultater i branchen mod alle typer malware. Tjek min gennemgang af Kasperskys Internet Security produktlinje – Kaspersky var 100% effektiv i antimalwaretests.\nEfter min mening er Internet Security Kasperskys abonnement med den bedste værdi. Startpakken Kaspersky Anti-Virus, er et solidt produkt – men har meget basale funktioner. Det dyreste produkt, Kaspersky Total Security, indeholder nogle temmelig ubrugelige funktioner, og jeg mener ikke at det er pengene værd at opgradere.\nKaspersky Internet Security er en kraftfuld, veludviklet antiviruspakke, der fik perfekte malware-opdagelsesresultater i min test. Jeg kan virkelig godt lide Kasperskys funktion “Safe Money”, som giver et sikkert miljø til at beskytte økonomiske oplysninger – en vigtig beskyttelse, hvis du ofte handler eller går på netbank online.\nFå beskyttelse med Kaspersky nu\n8. TotalAV — Det antivirusprogram, der er nemmest at bruge\nTotalAV er et af de nyeste brands på min liste, og da en masse nye producenter af antivirusprogrammer hele tiden kommer og går, var jeg skeptisk da jeg testede programmet første gang. Efter min sidste gennemgang kan jeg dog med sikkerhed sige, at TotalAV er et fantastisk antivirusprogram.\nTotalAV er et Avira-“white-label”, hvilket betyder at Aviras software driver TotalAVs antivirusmotor. Så selvom TotalAV er et nyt brand, kører det på noget af den mest pålidelige cybersecurity-teknologi, der er tilgængelig.\nTotalAV har også et meget enkelt og brugervenligt design. Det er et af de flotteste antivirusprogrammer jeg nogensinde har brugt. Du kan få adgang til alle TotalAVs funktioner fra programmets startskærm med blot nogle få klik, hvilket gør det virkelig let at bruge programmet. Hvis det er første gang du bruger antivirussoftware, vil du sandsynligvis kunne lide hvor nemt det er at bruge TotalAV.\nTotalAV giver også et komplet udvalg af ekstra sikkerhedsfunktioner, herunder adgangskodeadministration, VPN og phishing-beskyttelse. De fleste af dens funktioner er meget gode (bortset fra “Safe Search”-funktionen, der beskytter dig mod upassende søgeresultater, som kræver masser af forbedringer), selvom det muligvis er lidt dyrt at få adgang til alle disse funktioner.\nTotalAV har en stærk antivirusengine og et stort udvalg af funktioner. Et attraktivt, brugervenligt design, hjælper dette relativt nye brand med at skille sig ud fra mængden. TotalAV er bestemt værd at tjekke ud – især hvis du ikke har brugt antivirussoftware før, og vil have noget der er nemt at bruge.\nBliv beskyttet med TotalAV nu\n9. Panda Dome — Det bedste til en fleksibel pris\nPanda tilbyder sit smarte, cloud-baserede antivirusprogram og en brugervenlig brugerflade med 5 forskellige prisniveauer – Jeg elsker at Panda leverer sin kraftige sikkerhedsløsning til alle, uanset budget.\nFree. omfatter virusbeskyttelse i realtid og en firewall til Windows, derudover får du en VPN (begrænset til en virtuel placering og 150 MB pr. dag).\nEssential. Tilføjer Android- og macOS-malwarebeskyttelse, WiFi-beskyttelse og ekstern enhedsscanning.\nAdvanced. Tilføjer forældrekontrol, beskyttelse mod ransomware og sikker browsing.\nComplete. omfatter et Data Shield til kryptering af dine personlige oplysninger, adgangskodesadministration og enhedsoptimeringsværktøjer.\nUltimate. Ubegrænset VPN-adgang på tværs af 22 lokationer og 24/7 prioriteret teknisk support.\nDer er en stor forskel i pris mellem det dyreste og billigste abonnement. Men med månedlige betalingsabonnementer og din første måned gratis, kan du finde det rigtige produkt til dine behov uden nogen risiko forbundet.\nHver af disse abonnementer giver fantastisk værdi. Selv Panda Dome Free er ret godt, og tilbyder realtidsvirusbeskyttelse – noget, som mange gratis antivirusprodukter mangler. Jeg tror, at Panda Dome Advanced tilbyder den bedste værdi af Pandas fem abonnementer, hovedsagelig på grund af dens fremragende ransomware-beskyttelse og forældrekontrol.\nPå tværs af deres fem abonnementer, tilbyder Panda Dome alle sikkerhedsfunktioner, som du har brug for – blandt andet virusbeskyttelse i realtid, ransomware-beskyttelse, adgangskodeadministration og en VPN. Panda tilbyder månedlige betalinger, hvilket er perfekt, hvis du ikke ønsker at betale et årligt abonnement forud. Og hvis du ikke vil have alle Pandas avancerede funktioner, giver Panda en mulighed for ethvert budget og behov.\nVær beskyttet med Panda nu\n10. Trend Micro — Bedst til Phishing-beskyttelse\nDet japanske cybersikkerhedsfirma, Trend Micro, tilbyder en række forskellige antivirusprodukter, blandt andet:\nInternet Security. Beskytter op til 2 enheder med malwarebeskyttelse, privat browsing og forældrekontrol.\nMaximum Security. Beskytter 2-25 enheder, omfatter adgangskodeadministration, beskyttelse til netbank og systemindstillingsværktøjer.\nPremium Security. Beskytter 6-10 enheder, omfatter premium 24/7-support og en specialiseret virusfjernelsestjeneste.\nAlle Trend Micros-funktioner fungerer ekstremt godt (selvom Nortons forældrekontrol er meget bedre). Phishing-beskyttelse er dér, hvor dette brand virkelig skiller sig ud. Phishing-svindel er i stigende grad almindeligt, og det kan være meget vanskeligt for antivirusprogrammer at opdage. Cyberkriminelle kan oprette duplikerede hjemmesider (en taktik kendt som “domænespoofing”), som er designet til at narre dig til at opgive dine personlige oplysninger og adgangskoder. Webbrowsere som Chrome og Firefox integrerer en phishing-beskyttelse. Denne grundlæggende beskyttelse er dog ikke god nok.\nTrend Micros antiphishing-funktion scorer ret gode resultater i phishing-beskyttelsestest – den opdager flere phisinghjemmesider i min test, end nogen af dens konkurrenter.\nTrend Micro tilbyder , og nogle imponerende muligheder for kundesupport på deres dyreste abonnement. Den er især god til phishingbeskyttelse, og den vil hjælpe dig med at undgå ondsindede hjemmesider, der søger at stjæle dine kreditkortnumre eller adgangskoder.\nBliv beskyttet med Trend Micro nu\nBonus. Cylance Smart Antivirus — den mest simple løsning på et antivirusprogram\nCylance er muligvis ikke den mest kendte producent af antivirusprogrammer. Men blandt industrieksperter er Cylance respekteret, og er kendt for at skubbe antivirus-teknologi fremad.\nI modsætning til mange andre antivirusprogrammer kører Cylance Smart Antivirus ikke en liste over malware-definitioner. Det bruger kunstig intelligens til kontinuerligt at observere, hvordan dine filer og processer opfører sig.\nCylance hævder, at deres AI-baserede antivirusengine er grundlæggende forskellig fra deres konkurrenter. Flere andre virksomheder – såsom Panda og Comodo – har udviklet AI-baserede antivirusengines, som en del af et bredere sæt antivirus-teknologier. Men Cylance er helt afhængig af denne AI-teknologi, og den bruger de med et højt effektivitetsniveau.\nCylance Smart Antivirus har ingen ekstrafunktioner. Der er kun ét abonnement til én pris – og så er der rabatter for køb af flere licenser. Det eneste du skal gøre, er at installere Cylance og lade den beskytte din computer.\nCylance har fjernet pop op-vinduer, opdateringspåmindelser og irriterende anmodninger om opgradering. Hvis du vil have en stærk antivirusløsning der er nem at bruge og kan fås til en fornuftig pris, så er Cylance et godt valg.\nIngen VPN, ingen firewall, ingen browserudvidelse – bare smart og enkel malwarebeskyttelse. Cylance Smart Antivirus vil hjælpe med at holde din computer kørende hurtigt og virusfrit – men jeg ville foreslå, at du også køber nogle andre antivirusprodukter til din beskyttelse overalt.\nBliv beskyttet med Cylance nu\nSammenligning af de bedste antivirusprogrammer i 2020\nAntivirus Firewall Cloud-Baseret scanning Inkluderet VPN Gratis version Returret\n🥇 Norton Ja Nej Ubegrænset data Nej 60-dages\n🥈 McAfee Ja Nej Ubegrænset data (med automatisk fornyelse af abonnement) Nej 30-dages\n🥉 Intego Ja Nej Nej Nej 30-dages\nBullGuard Ja Nej Nej Nej 30-dages\nAvira Nej Ja Ubegrænset data (med Avira Prime) Ja 30-dages\nBitdefender Ja Ja 200 MB om dagen Ja 30-dages\nKaspersky Ja Ja 300 MB om dagen Ja 30-dages (USA) og 14-dages (UK)\nTotalAV Ja Ja Ubegrænset (med TotalAV Internet Security) Ja 30-dages\nPanda Ja Nej Ubegrænset (med Panda Dome Premium) Ja 30-dages\nTrend Micro Nej Nej Nej Nej 30-dages\nCylance Nej Nej Nej Nej 30-dages\nBedste antivirusbeskyttelse i 2020 — Ofte stillede spørgsmål\nHvilket antivirusprogram er det bedste til Windows 10?\nHvilket antivirusprogram er det bedste til Mac?\nHvilken antivirus-app er den bedste til Android?\nHvilket antivirusprogram er det bedste til en Windows-bærbar?\nHvordan vælger jeg det rigtige antivirusprogram til mig?\n🏅 Hvilket er det bedste antivirusprogram til Windows 10?\nAlle antivirusprogrammerne på denne liste virker på Windows 10 og endda på visse ældre Windows-versioner som Windows 7. Jeg anbefaler Norton 360 som det bedste antivirusprogram til Windows for de fleste brugere. Kaspersky Internet Security omfatter også en virkelig nyttig “Windows fejlfinding”-funktion, der kan hjælpe Windows med at komme op og køre igen efter et malwareangreb.\nLæs om de bedste antivirusprogrammer til Windows 10 her >\n🖥 Hvilket antivirusprogram er det bedste til en Mac?\nDe fleste af antivirusprogrammerne på denne liste kan køre på flere platforme, herunder Mac. Norton 360 er et godt valg til Mac-brugere, men visse funktioner (såsom Cloud Backup og forældrekontrol), er begrænset på Mac på grund af Apples restriktioner. Hvis det skal være en Mac-specifik antivirusprogram, plejer jeg at anbefale Intego eller Airo AV. Tjek vores opdaterede liste over de bedste antivirusprogrammer til Mac for mere specifikke anbefalinger.\nLæs om de bedste antivirusprogrammer til Mac her >\n📱 Hvilken antivirus-app er den bedste til Android?\nEfter min mening er den bedste antivirus-app til Android, Norton Mobile Security. Norton 360 Deluxe giver 5 licenser, og du kan bruge så mange som du vil på mobilen. Hvis du leder efter en gratis antivirus-app til Android, fik Bitdefender Antivirus Free førestepladsen i min anmeldelse af de 5 bedste antivirus-apps til Android.\nLæs om de bedste antivirusprogrammer til Android her >\n💻 Hvilket antivirusprogram er det bedste til en Windows-bærbar?\nEn bærbar computer der kører på Windows fungerer på samme måde som en stationær computer der kører på Windows – ethvert antivirusprodukt på min liste virker på en Windows-bærbar. Men da bærbare computere har en tendens til at være langsommere end stationære computere, bør du overveje Avira Prime, hvilket er mit førstevalg til langsommere computere. Men hvis du har en hurtig, ny bærbar computer, kører alle disse programmer godt, så det er bare et spørgsmål om at finde den, der opfylder flest af dine behov.\n🤔 Hvordan vælger jeg det bedste antivirusprogram til mig?\nDet kan være en vanskelig beslutning at vælge det rigtige antivirusprogram — der er så mange valg, og den bedste beskyttelse er ikke billig. Her er noget du kan gøre, før du forpligter dig til et antivirusprogram:\nBestem hvilke funktioner du har brug for. Grundlæggende antivirusbeskyttelse er vigtig, men mange andre sikkerhedsfunktioner er også vigtige. Hvis du bruger offentlige WiFi-netværk, skal du vælge et produkt der indeholder en VPN. Hvis du har børn, har du brug for forældrekontrol. De mere omfattende produkter på denne liste, f.eks Norton 360, kommer med disse mere avancerede funktioner.\nOvervej hvilke og hvor mange enheder du vil beskytte. Du har sikkert mere end en enhed, der kræver antivirusbeskyttelse. Alle produkter på denne liste tilbyder rabatter på flere licenser – for eksempel kan du bruge de bedste Norton, McAfee, abonnementer på op til 10 enheder, så du kan bruge abonnementet på både computere og smartphones. Desværre tilbyder Panda ikke en iPhone-app — og Cylance tilbyder ikke beskyttelse til mobiltelefoner overhovedet.\nUdnyt den gratis prøveperiode. Der er flere produkter på denne liste, der tilbyder en gratis prøveperiode uden binding. For eksempel er den første måned du bruger Panda helt gratis. Næsten alle andre produkter tilbyder en returret, hvor du kan få pengene tilbage uden problemer – for eksempel, TotalAV tilbyder en 30-dages returret, og Nortons returret er forlænget til 60 dage.\nPrøv softwaren. Brug lidt tid på at teste det produkt du har valgt. Hvis du ikke er tilfreds, skal du kontakte kundesupport. Eller bare bruge din returret – disse producenter har et virkelig godt omdømme som de vil opretholde, og de vil 100% respektere enhver gyldig anmodning om retur. Du kunne faktisk teste hvert produkt på denne liste – uden overhovedet at betale noget, før du vælger det helt rigtige.\n🥇 Norton 360 — Overordnet den bedste antivirus til alle slags operativsystemer\n🥈 McAfee Total Protection — Bedst til sikkerhed i hjemmet\n🥉 Intego — Generelt den bedste antivirus til Mac\nBullGuard — Bedst til tung beskyttelse (og gamere)\nBitdefender Total Security — Det bedste hvis du vil have ekstrafunktioner\nAvira Prime – Det bedste program til systemoptimering\nKaspersky Internet Security — Det bedste til onlineshopping og brug af netbank\nTotalAV — Det antivirusprogram, der er nemmest at bruge\nPanda Dome — Det bedste til en fleksibel pris\nTrend Micro — Bedst til Phishing-beskyttelse\nSpar på det årlige Norton AntiVirus Plus-abonnement


De bedste pakkerejser til Council Bluffs - TripAdvisor\nBedste pakkerejser til Council Bluffs, Iowa\nTil Council Bluffs\nVil du reservere en rejse til Council Bluffs? Uanset om du leder efter en romantisk weekend, en familieudflugt eller en ferie med alt inklusive, gør feriepakkerejserne til Council Bluffs på TripAdvisor planlægningen af din rejse enkel og overkommelig.\nFind den perfekte pakkerejse til Council Bluffs på TripAdvisor ved at sammenligne priser på hoteller i og flyrejser til Council Bluffs. Rejsende som dig har skrevet 8.387 anmeldelser og offentliggjort 2.440 personlige billeder af hoteller i Council Bluffs. Book din rejse til Council Bluffs i dag!\nFamilievenlige hoteller i Council Bluffs


Faro - Hvordan er vejret? Læs mere om vejret her\nVejr og klima - Faro\njanuar Dagstemperatur 15°c Nattemperatur 11°c Vandtemperatur 17°c Nedbør (gennemsnit pr. måned) 55mm Regnfri dage 21 Soltimer pr. dag 7h\nfebruar Dagstemperatur 15°c Nattemperatur 11°c Vandtemperatur 16°c Nedbør (gennemsnit pr. måned) 53mm Regnfri dage 19 Soltimer pr. dag 8h\nmarts Dagstemperatur 17°c Nattemperatur 12°c Vandtemperatur 16°c Nedbør (gennemsnit pr. måned) 37mm Regnfri dage 23 Soltimer pr. dag 10h\napril Dagstemperatur 18°c Nattemperatur 13°c Vandtemperatur 17°c Nedbør (gennemsnit pr. måned) 43mm Regnfri dage 21 Soltimer pr. dag 11h\nmaj Dagstemperatur 21°c Nattemperatur 15°c Vandtemperatur 18°c Nedbør (gennemsnit pr. måned) 26mm Regnfri dage 24 Soltimer pr. dag 12h\njuni Dagstemperatur 24°c Nattemperatur 18°c Vandtemperatur 20°c Nedbør (gennemsnit pr. måned) 7mm Regnfri dage 28 Soltimer pr. dag 13h\njuli Dagstemperatur 26°c Nattemperatur 20°c Vandtemperatur 21°c Nedbør (gennemsnit pr. måned) 2mm Regnfri dage 30 Soltimer pr. dag 13h\naugust Dagstemperatur 26°c Nattemperatur 20°c Vandtemperatur 22°c Nedbør (gennemsnit pr. måned) 2mm Regnfri dage 30 Soltimer pr. dag 12h\nseptember Dagstemperatur 24°c Nattemperatur 19°c Vandtemperatur 22°c Nedbør (gennemsnit pr. måned) 17mm Regnfri dage 26 Soltimer pr. dag 11h\noktober Dagstemperatur 21°c Nattemperatur 17°c Vandtemperatur 21°c Nedbør (gennemsnit pr. måned) 51mm Regnfri dage 22 Soltimer pr. dag 9h\nnovember Dagstemperatur 18°c Nattemperatur 14°c Vandtemperatur 19°c Nedbør (gennemsnit pr. måned) 70mm Regnfri dage 20 Soltimer pr. dag 8h\ndecember Dagstemperatur 15°c Nattemperatur 12°c Vandtemperatur 18°c Nedbør (gennemsnit pr. måned) 75mm Regnfri dage 20 Soltimer pr. dag 7h\nSolrigt og smukt vejr under hele sommeren. Lokale regn- eller tordenbyger kan forekomme, men det er sjældent. Atlanterhavet sender en kølig brise og giver en behagelig dagstemperatur på under 30 grader også i juli-august. Starten af efteråret er også solrig med kun få byger. I oktober bliver det mere skyet og ustadigt og regnen kommer ind fra Atlanterhavet. Oktobervarmen er behagelig med temperaturer på 20 til 25 grader om dagen. Vinteren er i det hele taget skyet, men mild, med passerende regn. Fra april bliver det mere varmt og solrigt. (Kilde: SMHI)


Smeg kaffekværn CGF01BLEU (sort) ligger i toppen af listen med bedst sælgende varer i webshoppen i den populære kategori Tilbehør Kaffe. Når du bestiller her får du lovpligtige 14 dages returret der sikrer dig, hvis du mod forventning skulle fortryde købet af din vare. Her i Danmark er der mange, der køber deres Smeg kaffekværn CGF01BLEU (sort) hos den populære shop Elgiganten, som er den foretrukne shop blandt online shoppere. Blandt alle varerne i shoppen er der helt sikkert noget for dig, og der er det oplagte valg det produkt på denne side. Når du handler online er varerne billigere- og det lader sig gøre, når man ikke skal betale til showroom og butikker på dyre adresser.\nAlle de tilfælde, hvor online webshops frister dig til at købe varer, giver de dig lidt bedre rettigheder, som du ikke nødvendigvis får i fysiske butikker. Danske webshops skal jf. loven give 14 dages returret. når du har handlet dine varer, der findes også shops, der er endnu bedre og giver mere end standard returretten og giver meget længere returtid. Webshops er nødt til at skilte med deres priser på varerne online, og priser og betingelser er let for dig at sammenligne, blandt de mange udbydere af varer, der findes online. Det er let i dag at sammenligne priser – du kan gøre det i løbet af nul-komma-fem med din smartphone eller tablet. Du får også en anden stor fordel, når du shopper online, og det er du slipper for, at bære alle varerne fra butikkens hylder hele vejen gennem butikken og hjem til dig selv. Efter at have afsluttet din handel, bliver dine varer sendt til dig, medmindre du vælger at få dem sendt til din arbejdsadresse, du skal bare huske at vælge den rigtige adresse. Hvor mange gange har du stået i kø i en butik – det er slut nu, når du handler online køen er der slet ikke, når du handler online, så behøver du ikke længere forudsige, hvilken kø der er hurtigst – vi gætter aldrig rigtigt alligevel.


5 sukkerfri chokoladelækkerier - Fru Kofoeds Køkken\nNæste: Asiatisk inspireret and med rødkål og cashewnødder\nTidligere: Chiagrød med smag af jul\n5 (næsten) sukkerfri chokoladelækkerier til juletiden\nGlædelig 2. søndag i advent! Jeg synes snart, vi er nødt til at få indført nogle flere adventssøndage – 4 er jo alt for lidt, når der er så mange hyggelige ting, man gerne vil lave! Min søndag skal i dag bruges på at synge til gudstjeneste med vores fantastiske børne- og ungdomsgospelkor. Og så har Andreas og jeg planer om, at vi skal ud og skøjte på Fisketorvet i eftermiddag. I aften har jeg lyst til at se en af de film, som er en obligatorisk julefilm for mig: Die Hard! Bruce Willis smurt ind i blod og glasskår og Professor Snape, der forsøger at overtage verdensherredømmet – det bliver ikke meget mere julet! 🙂 I går så vi Alene Hjemme2, mens vi pyntede juletræ og spiste popcorn – også en klassisk juletradition!\nHvad skal din adventssøndag bruges på?\nEn ting, som også ofte hører en adventssøndag til, er hjemmelavede julegodter – gerne med chokolade! Jeg synes, det er ok, at der lidt mere frie rammer omkring de søde sager i december – det er jo jul! Men det behøver altså ikke være sovset ind i hvidt sukker og andet stads, når man sagtens kan lave julegodter, der er mindst ligeså lækre, uden! Her har jeg derfor samlet 5 (næsten) sukkerfri chokoladelækkerier, som du kan forsøde søndagen med. (Links til opskrifter er nede under billedcollagen). Så glemmer vi lige, at jeg glemte fredagskagen i fredags, ikke? 🙂\n5 (næsten) sukkerfri chokoladelækkerier\nSukkerfri guldkarameller (de er simpelthen bare gode!!)\nChokoladebark med nødder, hindbær og karamelswirl (udelad evt. den sukkerbaserede karamelswirl, eller erstat med karamel baseret på dadler eller kokossukker)\nSukkerfri chokolade med frugt og nødder (du laver selv chokoladen fra bunden og ved derfor, nøjagtig hvad den indeholder!)\nRom-rosinchokolade med twist af kardemomme (lav dem evt. med mørk chokolade for at sænke sukkerindholdet, eller brug en lys chokolade af god kvalitet)\nHjemmelavede peanutbuttercups (hvis du er megadoven, kan du også bare smøre peanutbutter på et stykke mørkt chokolade – det er knapt så dekorativt, men gør tricket!)\ndecember 7, 2014 Louise Kofoed Chokolade Jul Sundt og sødt\n0 comments on “5 (næsten) sukkerfri chokoladelækkerier til juletiden”Tilføj din


Musikreklame | Tøm Papirkurven\nPosts Tagged ‘Musikreklame’\nMusik på dåse – hvad er udløbsdatoen?\nMusikøkonomi – hvornår bliver det et akademisk fag?\nDe unge kunstnere, som har lavet denne video om hvor meget editering der er af optagelser af klassisk musik, fremlægger ganske klart dilemmaet: Meget “pop” eller “beat, rock mv” er lavet for CD udgivelse og bliver bagefter udført som scenekunst; et herhjemme godt kendt exempel fra 1980’erne er Nana’s flotte optagelse af “Buster”, hvor hun synger flere spor og “synger kor med sig selv”.\nMen der er mange andre exempler – find video’en og se nogle af de interessante detailler.\nDerimod må klassiske kunstnere gå den anden vej, først blive kendt fra koncerter, derefter få kontrakter på “fonogram-udgivelser”.\nI grammofonens barndom måtte man indspille alt i første hug; senere, da båndoptagere blev af god kvalitet, indsneg fejlretning sig.\nDet billede, vi får fra grammofon-optagelser (CD’er/Streaming, alt elektronisk, også live-koncert-optagelser!) er altid redigeret. Spørgsmålet er så, hvor grænsen går: Hvornår mister musikken sit udtryk og bliver til lydtapet?\nGår der noget tabt, når musik som man lytter til, er “kunstig”? Får man en anden oplevelse ved at høre en musiker spille i det samme rum, som man fysisk er til stede i? [Ja selvfølgelig, ikke sandt?]\nScenekunst er en genre for sig selv i dag. Og det har en overgang været den eneste distributionsform, som kunstnerne tjente “rigtige penge” på, for elektronisk musik kan jo kopieres og spilles i det uendelige.\nJeg har en fornelmmelse af at vi bør bevæge os hen i retning af at lydudgivelser må opfattes som en måde, kunstneren kan række ud – nå publikum; når der er gået noget tid, er det et minde, som et gammelt fotoalbum, og vi bør sørge for at få taget nye billeder. Det skyldes mit syn på at kunsten kræver fornyelse, nutidighed, for at være kunst. Overfor det står at musik af Bach, Beethoven, Chopin og mange andre er så “veltalende”, ligesom Shakespeare dramer, så de stadig siger mig noget. Men man kan alligevel godt foretrække en ny iscenesættelse, ikke sandt?\nDet var dagens filosofiske udfordring.\nJeg overvejer, hvad og hvor meget jeg skal fortælle om Studenter sammenkomst i går, 56 år efter Studenterexamen!\nSunday, June 20, 2021 at 20:40 GMT+0000\nTagged with Musikreklame\nMusik i metermål\nVi har købt 1 million musiknumre til dig …\nskriver TDC i en reklame, som jeg ikke har bedt om.\nHvad er det for en holdning til musik? Er musik et baggrundstæppe?\nEr det noget, der kan handles?\nHvor mange hopper på den slags underlødig musikmarkedsføring?\nOg musikerne? Hvordan kan det være at de er nødt til at finde sig i det?\nSaturday, April 26, 2008 at 10:30 GMT+0000


Forside / Butik / MTB hjelme / Bell 4Forty Mips – Cykelhjelm – Str. 55-59 cm – Smoke/Pear\nBell 4Forty Mips – Cykelhjelm – Str. 55-59 cm – Smoke/Pear har i flere år været på toplisten over cykeldele. MTB hjelme er en af de populære kategorier i cykelverdenen. Cykelpartner bliver ofte betraget som den førende forhandler af cykeldele i hele Norden. Varen kan du bytte op til hele 365 dage efter du har bestilt den. Når den hele rigtige del til din cykel skal findes, kan du gøre det ret let for dig selv; det der skal i kurven er vare her på siden, det er et godt produkt og kvaliteten er i orden. Tænk også på at du får prisgaranti på Bell 4Forty Mips – Cykelhjelm – Str. 55-59 cm – Smoke/Pear fra vores eftertragtede mærke Bell Helmets, som du har set i cykelsportens verden. I den tid du sidder og nyder naturen på din cykel, skal du ikke lave beynderfejlen og ikke have noget væske med. Væsken du indtager under cyklingen kan være ganske almindeligt vand fra hanen.\nBell 4Forty Mips – Cykelhjelm – Str. 55-59 cm – Smoke/Pear er en af mange varer her på shoppen og findes i den godt sælgende kategori MTB hjelme. Når du bestiller her får du hele 365 dages returret med din pakke når du køber din vare. Du kan roligt gøre som rigtig mange andre har gjort før dig og købe din Bell 4Forty Mips – Cykelhjelm – Str. 55-59 cm – Smoke/Pear hos den populære shop Cykelpartner, som giver dig det store udvalg til de rigtige priser. Blandt alle varerne i shoppen går mange på jagt efter deres mål, og der kan klikkes køb på dette produkt. Købes der ind i online webshops er varerne billigere- det er effekten af, at den attraktive adresse på strøget ikke er nødvendig, og man dermed sparer meget på huslejen.\nDet er værd at huske på, når der shoppes online, begunstiges du af bedre rettigheder, så du på nogle områder er bedre stillet, end hvis du handler I fysiske butikker. Den danske lovgivning giver dig 14 dages returret. efter du har købt dine varer, og nogle webshops har valgt at give mere og nogle giver endda et helt års returret. Husk også på, at du online har et kæmpe udvalg, og det bevirker, at du med få klik kan finde det bedste tilbud, på tværs af forskellige webshops. For at det ikke skal være løgn, kan du endda lave en prissammenligning så snart du lige har fem minutter, og sidder ved computeren eller med din telefon. En af de store fordele når du handler online, er du slipper for, at varens pris er forskellige fra skiltet og til kasseapparatet, så du skal stå i kø bagefter for at få den rigtige pris. Et fragtfirma som f.eks. Postnord eller GLS sender varerne til din adresse, eller de kan blive sendt til din arbejdsplads, og det giver en god fleksibilitet for dig. Hvor mange gange har du stået i kø i en butik – det er slut nu, når du handler online køen er der slet ikke, når du handler online, så det er slut med at blive irriteret over langsomme mennesker i køen.\n8 anmeldelser af Bell 4Forty Mips – Cykelhjelm – Str. 55-59 cm – Smoke/Pear


Nyborg: Superstærk økonomi, men glem skattelettelser | TV 2 Fyn\nVenstre i Nyborg præsenterede onsdag partiets visioner i en stærk optimistisk rapport på 31 sider. Der står dog ikke et ord om skattelettelser, selv om kommunen hører til blandt de 10 kommuner i Danmark, som har den højeste skatteprocent.\n09. aug 2017, kl. 19:55\nDet går godt i Nyborg Kommune. Kommunen er gældfri, økonomien er i topform, og der er fremgang på stort set alle områder. Sådan lyder budskabet fra Venstre i Nyborg i et oplæg, som har fået titlen "Vision for fremtiden".\n"Nyborg Kommune er en kommune i vækst. I 2015 og 2016 har vi således været det foretrukne sted på Fyn at flytte til. Samtidig indtager vi en fornem tredjeplads i Danmark i forhold til at tiltrække nye virksomheder. Det kan vi godt være stolte af ", skriver borgmester Kenneth Muhs (V) i forordet til oplægget, som onsdag aften blev præsenteret ved et pressemøde på Nyborg Strand.\nIkke et ord om skattelettelser\nI visionen står der dog ikke et ord om skattelettelser. Det til trods for, at regeringen og KL tidligere på sommeren blev enige om at afsætte en pulje penge for at øge motivationen til, at velpolstrede kommuner sætter skatten ned i 2018.\n- Med en markant pulje på 450 millioner kroner kan en lang række kommuner få dækket op til 75 procent af de tabte skattekroner i 2018, sagde økonomi- og indenrigsminister Simon Emil Ammitzbøll (LA) i forbindelse med aftalen.\nLiberal Alliances fynske folketingskandidat Tonny Vest har set visionen fra Nyborg. Han undrer sig over, at den borgerligt styrede kommune ikke benytter sin stærke position til at sætte skatten ned. Især i betragtning af, at Nyborg Kommune er blandt de ti kommuner i Danmark, som har den højeste skatteprocent på 26,4 procent.\n- Nu må Nyborg jo selv bestemme, hvad de vil med skatten. Jeg siger bare, at der er en række stærke effekter ved at sætte skatten ned. Men logikken i mange kommuner er, at høj skat betyder høj velfærd. Og lav skat betyder lav velfærd. Men sådan hænger det faktisk ikke sammen, siger Tonny Vest.\nNyborgs borgmester vil ikke sænke skatten\nDet gør dog ikke indtryk på borgmesteren i Nyborg.\n- Nej, vi har ikke planer om at sætte kommuneskatten ned. Vi vil hellere fokusere på at fastholde vores gældfrihed, ligesom vi skal holde fokus på en stram økonomisk styring, der gør at vi også i fremtiden kan fastholde et højt serviceniveau, siger borgmester Kenneth Muhs til TV2/Fyn.\nBorgmesteren tilføjer, at kommunen allerede har sat andre skatter ned ved at fjerne dækningsafgiften og afskaffe byggesagsgebyret for private og erhverv.\nHer kan du læse Venstres i Nyborgs vision for fremtiden